“Αυτό είναι ένα επαναστατικό κίνημα ενός επαναστατικού έθνους”: Λευκορωσίδα ποιήτρια εκφράζει την αναταραχή της πατρίδας της · Global Voices στα Ελληνικά\nΜεταφράστηκε 15/08/2020 12:10 GMT\nΔιαβάστε το άρθρο στα русский, Français, Italiano, 日本語, Español, polski, 繁體中文, English\nΗ Λευκορωσίδα ποιήτρια Valzhyna Mort. Φωτογραφία (c): Tanya Kapitonova, χρησιμοποιείται με άδεια.\nΚαθώς τα γεγονότα εξελίσσονται στη Λευκορωσία μετά τις προεδρικές εκλογές, των οποίων τα αποτελέσματα αμφισβητούνται από την αντιπολίτευση και μεγάλο μέρος του πληθυσμού, οι Λευκορώσοι καλλιτέχνες μιλούν για να καταγγείλουν την κρατική βία και να εκφράσουν αλληλεγγύη προς τους διαδηλωτές. Η Valzhyna Mort, διάσημη ποιήτρια της Λευκορωσίας που ζει στις ΗΠΑ και γράφει στα λευκορωσικά και αγγλικά, μίλησε στο Global Voices για την απάντησή της, τις εντυπώσεις της και τι κάνει για να ευαισθητοποιήσει.\nΗ Valzhyna Mort είναι η συγγραφέας δύο ποιητικών συλλογών: “Factory of Tears” και “Collected Body”. Είναι αποδέκτης της υποτροφίας του ιδρύματος Lannan, της υποτροφίας Amy Clampitt και του βραβείου Bess Hokins από το “περιοδικό Poetry”. Διδάσκει επίσης στο Πανεπιστήμιο Κορνέλ. Το δεύτερο βιβλίο της στη λευκορωσική γλώσσα, “ЭпідэміР Ружаў” [Η επιδημία των τριαντάφυλλων], κυκλοφόρησε το 2017. Το επόμενο βιβλίο της, “Μουσική για Νεκρούς και Αναστημένους”, θα δημοσιευτεί φέτος.\nΗ συνέντευξη έχει υποστεί επεξεργασία για λόγους συντομίας και μορφοποίησης.\nΚεντήματα από τη Λευκορωσίδα καλλιτέχνη Rufina Bazlova, που απεικονίζουν Λευκορώσους να υποστηρίζουν την υποψήφια της αντιπολίτευσης Σβιατλάνα Τσιχανόφσκαγια. Η εικόνα χρησιμοποιείται με άδεια.\nFilip Noubel (FN): Μετά από 26 χρόνια κυρίως αδιαμφισβήτητης εξουσίας, ο Πρόεδρος της Λευκορωσίας Αλεξάντερ Λουκασένκο αντιμετωπίζει τώρα τη μεγαλύτερη πρόκληση για την διακυβέρνησή του, συμπεριλαμβανομένων διαδηλώσεων και απεργιών. Γιατί τώρα;\nValzhyna Mort (VM): Αυτή έπρεπε να είναι μια ειρηνική αλλαγή στην εξουσία στη χώρα μου. Αυτή η στιγμή έχει πάρει πολύ καιρό, επειδή οι άνθρωποι δεν ήθελαν βία. Εμείς οι Λευκορώσοι, που έχουμε υποστεί πολλούς πολέμους, λέμε στον εαυτό μας: “Ας υπομείνουμε για λίγο περισσότερο. Καμία επανάσταση δεν αξίζει μια ανθρώπινη ζωή.”\nΦέτος, όταν οι προεδρικοί υποψήφιοι φυλακίστηκαν και κηρύχθηκαν εγκληματίες μέσα σε μια νύχτα, οι άνθρωποι συγκινήθηκαν από τη σαφήνεια του πόσο αδύναμη και αξιολύπητη είναι η κυβέρνησή μας. Οι Λευκορώσοι δεν χρειάζεται να κάνουν τίποτα για να διασφαλίσουν ότι η κυβέρνησή τους τους φοβάται, αρκεί που υπάρχουν. Η βία διαπράττεται εναντίον των ανυπεράσπιστων ανθρώπων από αστυνομικές δυνάμεις και στρατεύματα του υπουργείου Εσωτερικών. Ξεκίνησε με ανθρώπους, που ξυλοκοπήθηκαν και συνελήφθησαν, επειδή έκαναν το σήμα της νίκης στο δρόμο τους προς την εργασία. Αυτή τη στιγμή, τα ΜΑΤ σέρνουν τους ανθρώπους από τα παντοπωλεία και τα αυτοκίνητά τους τυχαία, χτυπώντας τους και συλλαμβάνοντας τους.\nΌταν η εκλογική απάτη ξεκίνησε με το σχηματισμό εκλογικών επιτροπών και τη μη διαπίστευση των ανεξάρτητων παρατηρητών, φάνηκε προφανές ότι έπρεπε να αντιταχθούμε ακολουθώντας τα πιο βασικά νομικά βήματα. Ακόμα κι αν το ελεγχόμενο από το κράτος δικαστήριο δεν συμφώνησε, μόνο το γεγονός της ακρόασης για το ζήτημα έκανε τη διαφθορά ορατή. Μια ισχυρή αίσθηση της αλληλεγγύης της βάσης που είχε ήδη διαμορφωθεί κατά τη διάρκεια της πανδημίας του COVID-19, όταν η κυβέρνηση απέτυχε να προσφέρει συστηματική υποστήριξη, εξελίχθηκε σε καλά ενημερωμένη πολιτική συμμετοχή. Όταν ξεκίνησε η απάτη στα εκλογικά τμήματα, εγώ, παρά το ότι βρίσκομαι στην άλλη πλευρά του ωκεανού, ένιωσα ότι μπορούσα να δω μέσα από τα τείχη και να διαβάσω τα άτολμα μυαλά των αξιωματούχων.\nΤαυτόχρονα, η κυβέρνηση δεν ήξερε τι να περιμένει από τους πολίτες της. Ίσως περίμενε βία; Αυτός είναι ο λόγος, για τον οποίο η αστυνομία και τα ΜΑΤ συνεχίζουν να συμπεριφέρονται σαν να τους επιτίθεται κάποιος; Μόλις τώρα, είδα μια εικόνα ενός 15χρονου αγοριού ακίνητου στο έδαφος με τρεις αστυνομικούς να τον χτυπούν. Ίσως η μεγαλύτερη αδυναμία, που έγινε ορατή τους τελευταίους μήνες, ήταν το πόσο λίγο το κράτος γνωρίζει τους δικούς του ανθρώπους.\nFN: Οι Λευκορώσοι συχνά περιγράφονται ως πολιτικά αδιάφοροι. Τους έχουμε δει να βγαίνουν στους δρόμους για τέσσερις νύχτες, να πολεμούν την αστυνομική βία, τις συλλήψεις και τις απειλές. Τι διαφέρει αυτή τη φορά;\nVM: Αυτό που συμβαίνει στη Λευκορωσία είναι μοναδικό. Δεν θέλουμε να θυσιάσουμε μια ζωή: στη Λευκορωσία, δεν υπάρχει τίποτα άλλο από το αίμα των ανθρώπων μας κάτω από τα πόδια μας. Αυτό το αίμα είναι ανώνυμο, χωρίς οστά και άφωνο. Το να γεννηθείς στη Λευκορωσία σημαίνει να κληρονομήσεις τον φόβο και την αφοβία, την ντροπή και την αυθάδεια, τη φωνή και την αφωνία. Αλλά ένα πράγμα είναι σίγουρο: το να γεννηθείς στη Λευκορωσία σημαίνει να κληρονομήσεις μια μεγάλη αορατότητα και μια αυτοπεποίθηση. Φύτευση κηπευτικών λαχανικών, παρασκευές κονσερβών για το χειμώνα, σπορά, επιδιόρθωση πραγμάτων, ανάγνωση, παρουσίαση εκπαιδευτικών και πολιτιστικών εκδηλώσεων: πρόκειται για όλες τις πολιτικές δραστηριότητες των αυτοδύναμων ανθρώπων, που τρέφονται, ντύνονται και εκπαιδεύονται. Γι’ αυτό, αυτό που βλέπουμε τις τελευταίες τρεις μέρες και νύχτες είναι σε αντίθεση με τις διαμαρτυρίες, που έχουμε δει αλλού. Αυτό είναι ένα επαναστατικό κίνημα ενός επαναστατικού έθνους, που επιβιώνει λόγω αυτάρκειας εδώ και αιώνες.\nΤο Διαδίκτυο στη Λευκορωσία είναι κλειστό, ωστόσο, μόλις παρακολούθησα μια σύντομη συνέντευξη με μία καθαρίστρια σε έναν σταθμό του μετρό, που δείχνει μια καταγραφή κινητού τηλεφώνου με το αίμα που έπρεπε να καθαρίσει. Με τη βοήθεια των καναλιών του Telegram της Λευκορωσίας έχω παρακολουθήσει περισσότερη λευκορωσική τηλεόραση από ό,τι στα χρόνια μου στη Λευκορωσία. Όλα αυτά είναι βίντεο αστυνομικής βίας, που καταγράφτηκαν από ιδιώτες στα προσωπικά τους κινητά τηλέφωνα και στη συνέχεια κοινοποιήθηκαν στον κόσμο. Αυτό, μαζί με την αυτοοργανωμένη, μη κεντρική κομματική διαμαρτυρία του δρόμου, είναι μια εκδοχή της πολυφωνίας, της αγαπημένης λογοτεχνικής συσκευής των συγγραφέων μας Ales Adamovich και Svetlana Alexievich. Αυτή είναι η παράδοσή μας.\nΚέντημα από τη Λευκορωσίδα καλλιτέχνη Rufina Bazlova, που απεικονίζει τις αστυνομικές δυνάμεις που έχουν κατεβάσει τα προστατευτικά τους εργαλεία και τα όπλα τους. Η εικόνα χρησιμοποιείται με άδεια.\nFN: Πολλοί Λευκορώσοι, όπως εσείς, έχουν επιλέξει να ζήσουν έξω από τη χώρα τους για πολιτικούς και οικονομικούς λόγους. Παίζει ρόλο σήμερα η διασπορά; Μπορεί και πρέπει να παίξει ρόλο;\nVM: Αυτή είναι μια στιγμή παγκόσμιας αλληλεγγύης της Λευκορωσίας. Είμαστε όλοι άνθρωποι με λίγη γνώση για τις ρίζες μας, με οικογενειακά δέντρα που κρέμονται σε έναν μόνο επιζώντα, το μόνο που έχουμε είναι ο ένας τον άλλον. Είμαστε πολύ μόνοι και αόρατοι στον κόσμο για να μην είμαστε ενωμένοι. Και ναι, η διασπορά κάνει τα πάντα για να τραβήξει τη διεθνή προσοχή προς τον λευκορωσικό αγώνα για αξιοπρέπεια. Υπάρχουν διαμαρτυρίες με συγκεκριμένες απαιτήσεις, εκστρατείες και συγκέντρωση χρημάτων. Υπάρχει επικοινωνία, τόσο απλή, όσο το να ξεπερνάς τις τηλεφωνικές διακοπές για να ελέγξεις την οικογένεια και τους φίλους σου και να τους ενημερώσεις ότι δεν είναι μόνοι.\nΣτη Λευκορωσία, οι άνθρωποι παγιδεύονται χωρίς κανένα μέσο επικοινωνίας με τον έξω κόσμο, χωρίς σαφή κατανόηση του τι φαίνεται, τι γίνεται κατανοητό για την κατάστασή τους. Οι ξένοι δημοσιογράφοι απελάθηκαν. Πολλοί δημοσιογράφοι πυροβολήθηκαν και ξυλοκοπήθηκαν από την αστυνομία. Ορισμένοι δημοσιογράφοι, ειδικά στη Ρωσία, έχουν τόσο λίγη γνώση της κατάστασης της Λευκορωσίας που θα μπορούσαν να κάνουν μεγαλύτερη ζημιά παρά να βοηθήσουν με τους αβάσιμους παραλληλισμούς τους με την Ουκρανία και / ή μη απολογητικά αποικιακά πλαίσια.\nΕπομένως, είναι καθήκον όλων μας εκτός της χώρας να κάνουμε τη Λευκορωσία ορατή και υποστηριζόμενη. Και πάλι, αυτό δεν ήταν κάτι που έπρεπε να δηλωθεί. Αντίθετα, έγινε αμέσως αισθητό, έγινε χωρίς να ειπωθεί. Πιστεύω ότι οι περισσότεροι άνθρωποι στη διασπορά δεν έφυγαν για πάντα. Έχουμε δεσμούς με το σπίτι, επιστρέφουμε τακτικά, εκπαιδεύουμε τα παιδιά μας από πού προέρχονται, παρέχουμε ένα σύστημα υποστήριξης για τους ανθρώπους μας πίσω στη Λευκορωσία και για τους Λευκορώσους παντού.\nFN: Είστε ποιήτρια, που γράφει στα λευκορωσικά και στα αγγλικά. Πώς υπάρχει η Λευκορωσία στα γραπτά σας; Επηρεάζουν τα τρέχοντα γεγονότα στη Λευκορωσία αυτά που γράφετε ή μπορεί να γράψετε;\nVM: Το νέο μου βιβλίο ποίησης “Μουσική για Νεκρούς και Αναστημένους” είναι ένα έργο βαθιά λευκορωσικό. Θα το δημοσιεύσω στα λευκορωσικά στη Λευκορωσία, όταν καταστεί δυνατό.\nΤις τελευταίες ημέρες έχω ζήσει εντελώς διαδικτυακά, σε μια εικονική Λευκορωσία. Το βιολογικό μου ρολόι έχει αλλάξει, δεν μπορώ να πω τι δουλειά έπρεπε πραγματικά να κάνω αυτές τις λίγες μέρες. Θα μπορούσα να έχω μια ελαφριά εκδοχή μετατραυματικού συνδρόμου – το να βλέπω τους ανθρώπους να συζητούν για την αμερικανική πολιτική ή να συνεχίζουν την ημέρα τους σαν να μην συμβαίνει τίποτα στη Λευκορωσία φαίνεται παράλογο και, περισσότερο, με εξοργίζει. Στα πολλά χρόνια που έχω ζήσει στο εξωτερικό, έχω νιώσει εκτός τόπου πολλές φορές, αλλά αυτό είναι ένα νέο επίπεδο αυτού του συναισθήματος. Δεν θέλω κοντά μου ούτε ένα άτομο, που να μην παρακολουθεί τη Λευκορωσία τώρα. Φυσικά, αυτό είναι όλο το ωμό συναίσθημα. Οι Αμερικανοί δεν απήργησαν, όταν παιδιά πέθαιναν σε κλουβιά στα νότια σύνορά τους. Αλλά μπορώ να το πω αυτό: Είμαι κουρασμένη από την αδαή περιέργεια. Θέλω να δω διεθνή ενσυναίσθηση.\nΣήμερα, έγραψα μια δήλωση αλληλεγγύης προς τους Λευκορώσους και την έστειλα σε καμπόσους εκδότες. Ήθελα να την δημοσιεύσω αμέσως, ώστε να αφήσουν ό,τι κάνουν οι πάντες και να δουν τι συμβαίνει στην πατρίδα μου. Όταν πάτησα το κουμπί “αποστολή” και το κείμενο γλίστρησε από τα χέρια μου, με κατέκλυσε ένας πελώριος φόβος. Αναλογίστηκα μήπως είχα ονειρευτεί ό,τι είχα περιγράψει στη δήλωσή μου. Φαντάστηκα κάποιον να την διαβάζει, κάποιον να τρώει μεσημεριανό και να λέει “ουάου, είναι υπερβολική, τόσο θυμωμένη, τόσο συναισθηματική” και φοβήθηκα πως όλα ήταν ένα κόλπο του δικού μου σαλεμένου μυαλού.\nΣτη συνέχεια, το τηλέφωνό μου χτύπησε. Ο αγαπητός μου φίλος μου έστειλε μέσω του Telegram από το Μινσκ: “Ακούμε πυροβολισμούς και εκρήξεις. Μας βλέπει κανείς από τον έξω κόσμο;”


Δρομο-λόγια | Antifasi\nCategory Archives: Δρομο-λόγια\nH Ταϋλάνδη (ξανά) στο Γύψο\n20/05/2014 by negrogenere\tin Αντιφανατικά,Δρομο-λόγια and tagged πραξικόπημα,Στρατός,Ταϋλάνδη\t| Σχολιάστε\n6 μήνες κράτησαν οι αντικυβερνητικές εκδηλώσεις στην Ταϋλάνδη. Τα σκάνδαλα διαφθοράς το ένα πίσω από το άλλο, ξεσήκωσαν τις γειτονιές τις Νότιας Ασίας και έφεραν σε πολύ δύσκολη θέση την κυβέρνηση. 28 άτομα έχασαν τη ζωή τους. Εκατοντάδες τραυματίστηκαν. Ο πρωθυπουργός της χώρας αρνήθηκε να υποχωρήσει στις φωνές του λαού και αντ’ αυτού προτίμησε να επιβάλει μια στρατιωτική «εποπτεία».\nΟ στρατός της Ταϋλάνδης, τα ξημερώματα της 20ης Μαϊου 2014, επέβαλε τον στρατιωτικό νόμο με σκοπό να καταστείλει τις διαμαρτυρίες στη χώρα, χωρίς όμως να αποδέχεται -ως είθισται- τον όρο πραξικόπημα. Αντιθέτως οι στρατιωτικοί δήλωσαν, πως η συγκεκριμένη κίνηση έγινε για να «διασφαλίσει την ειρήνη και την τάξη στον τόπο».\nΠρώτη κίνηση των στρατιωτικών ήταν, φυσικά, να καταλάβουν τους μεγάλους τηλεοπτικούς σταθμούς της χώρας για τους προφανείς λόγους.\nΓια την Ιστορία να επισημάνουμε ότι πρόκειται για το 12ο στρατιωτικό πραξικόπημα στην ιστορία της Ταϋλάνδης από την πτώση της μοναρχίας (1932) και μετά.\nΕπιβάλλεται να στηριχτεί ο λαός της Ταϋλάνδης, που ξύπνησε την Τρίτη το πρωί και βρήκε τη χερσόνησο του Σιαμ υπό στρατιωτικό καθεστώς.\n21/02/2014 by negrogenere\tin Δρομο-λόγια and tagged Βισύ,Γαλλία,Γκούλαγκ,Η.Π.Α.,Ντε Γκωλ,Ναζί,Ροβεσπιέρος,Συρία\t| Σχολιάστε\nΜια συνθήκη, μια ανησυχία και μια εξαναγκασμένη αντίσταση. Γαλλία. Η χώρα που υπερνίκησε το φεουδαρχισμό. Το κράτος του τρίπτυχου Ελευθερία-Ισότητα-Αδελφότητα, έχει μεταλλαχθεί στην ίσως πιο εσωστρεφή και υποτελή χώρα του σύγχρονου δυτικού κόσμου.\nΠαρατηρήσαμε το καλοκαίρι που μας πέρασε, την πάντα ετοιμοπόλεμη Γαλλική κυβέρνηση να προτάσσει τα στήθη της και να δηλώνει πρώτη και καλύτερη, (μαζί με την Ελληνική παρωδία κυβέρνησης), πως είναι έτοιμη να στηρίξει οποιαδήποτε επιχείρηση στη Συρία θα αποφασιζόταν από την καλή κυρία Αμερική. Μια ορθή επανάληψη δηλαδή, των «απελευθερωτικών» επιχειρήσεων του παρελθόντος (βλ. Ιράκ, Λιβύη, Αφγανιστάν κλπ.), παίζοντας απλά τον αγαπημένο της ρόλο: Το ψυχοπαίδι που επαγρυπνεί, που στέκεται πάνω από το τηλέφωνο, μήπως το χρειαστεί ο αφέντης του.\nΚάτι παρόμοιο είχε συμβεί και παλαιότερα, με την καλοκρυμμένη συνθήκη της Κυβέρνησης του Βισύ, που οι Γάλλοι ιστορικοί την χαρακτηρίζουν ως μια «κακή παρένθεση». Με την εν λόγω συνθήκη (Ιούνιος 1940), η Γαλλική κυβέρνηση, μετά την πτώση της γραμμής Μαζινό, συμφώνησε για παύση κάθε πολεμικής επιχείρησης εναντίον της ναζιστικής Γερμανίας. Παρέδωσαν ουσιαστικά τα κλειδιά της χώρας στους Γερμανούς, που εγκαταστάθηκαν στο Παρίσι. Το τρίπτυχο σύνθημα της Γαλλικής Επανάστασης δεν άργησε να μετατραπεί σε Εργασία-Οικογένεια-Πατρίδα.\nΟ γαλλικός λαός όμως, που είχε μάθει να είναι ελεύθερος και είχε γευθεί την ναζιστική φρίκη, δεν ήθελε και πολύ για ξεκινήσει την αντίστασή του. Κι ήταν κοντά στο να πάρει την κατάσταση στα χέρια του. Αυτό φυσικά θα ανησυχούσε πολύ κόσμο κι έτσι εμφανίστηκε από την Αγγλία ο «σωτήρας» Ντε Γκωλ να τους λευτερώσει! Ο «ριζοσπάστης» Ντε Γκωλ, φυσικά ήταν κι αυτός, που μετά το Β’ Παγκόσμιο κράτησε μια ολόκληρη χώρα σε μια αδικαιολόγητη και υποτελή εσωστρέφεια, μετατρέποντας τη χώρα σε έρμαιο των εκάστοτε περιστάσεων.\nΣφόδρα αντικομμουνιστής, τάχθηκε μεν στο πλευρό του λαού, εξαλείφοντας δε, όποια ελπίδα για λαϊκή κυριαρχία, κλείνοντας συνάμα την πόρτα στις σοβιετίες.\nΚι αν κάποιοι μας πουν καχύποπτους, αρκεί να παραθέσουμε το παράδειγμα των Σοβιετικών Γκούλαγκ. Όλη η Ευρώπη γνώριζε για αυτά από τη δεκαετία του ’50. Η Γαλλία, έπεσε από τα σύννεφα όταν έμαθε για αυτά το 1980, λίγα χρόνια μετά το θάνατο του Ντε Γκωλ.\n*Για την ιστορία να πούμε πως στην ίδια χώρα, συντάχθηκε και η Διακήρυξη των Δικαιωμάτων του Ανθρώπου και του Πολίτη (1793), δίνοντας έμφαση στην ελευθερία, τα ίσα δικαιώματα, την ασφάλεια και την ιδιοκτησία.\nΚαι ένα χρόνο αργότερα, η ίδια αυτή χώρα, δολοφόνησε την ίδια της την ελευθερία.\n09/02/2014 by negrogenere\tin Αντιφανατικά,Δρομο-λόγια and tagged Ίσες Ευκαιρίες,ΕΣΣΔ,Ελεύθερη Αγορά,Ρωσία\t| Σχολιάστε\nΜετά την -εν μια νυκτί- πτώση της Σοβιετικής Ένωσης, κοντά στα 4 εκατομμύρια παιδιά (!) αναγκάστηκαν μέρα με τη μέρα να ζουν άστεγα, στους δρόμους των μεγαλουπόλεων της Ρωσίας. Σήμερα, δυο δεκαετίες αργότερα, οι αρχές εκτιμούν πως γύρω στις 30.000 παιδιά, ζουν στους δρόμους και στους σταθμούς τραίνων της Μόσχας.\nΠροερχόμενα είτε από κλειστά ορφανοτροφεία ή από νεόπτωχες μεθυσμένες οικογένειες, παιδιά από 5 ως 15 ετών, κουρνιάζουν υπόγεια, πλάι στους αγωγούς ζεστού νερού, που έχουν ξεμείνει από την κομμουνιστική Ρωσία. Αν ο καιρός το επιτρέπει ξετρυπώνουν από το υπέδαφος, σαν τα ποντίκια και ανεβαίνουν στο δρόμο για το μεροκάματο των ίσων ευκαιριών.\nΤους αρέσει η Μόσχα, γιατί μπορεί μεν να μην έχουν σπίτι να μείνουν, αλλά βρίσκουν τα πάντα ό,τι χρειάζονται. Coca-Cola, Snickers, Twix, κτλ. Ό,τι βγάζουν από την επαιτεία ή την παιδική πορνογραφία που τους δίνεται σαν επάγγελμα, το καταθέτουν για να αγοράσουν κάτι να φάνε, για τσιγάρα και για κόλλα την οποία εισπνέουν για να ξεχνούν τις νοσταλγικές νυσταγμένες σκέψεις της αγκαλιάς της μαμάς.\nΑν βρουν κάποιον από τους ενήλικες αβοήθητους άστεγους στο δρόμο, τον κοροϊδεύουν, τον χτυπούν, τον βρίζουν χωρίς δεύτερη σκέψη.\nΤα ελεύθερα παιδιά έχουν ήδη διδαχθεί πώς να καπνίζουν από τα 7 τους χρόνια, πώς να πίνουν αλκοόλ, πώς να εισπνέουν κόλλα. Με ίσες ευκαιρίες στη ζωή, γεννημένα απόβλητα του συστήματος, χωρίς κανένα απολύτως δικαίωμα στη μόρφωση, σκοτώνονται βιασμένα στους σταθμούς των τραίνων από το γείτονά σου ή πεθαίνουν από ουσίες που δίνουν εξαρτημένο νόημα στη ζωή τους.\n-Είδες οι Ισπανοί; Για δες οι Τούρκοι; -Sorry, με πήρε ο ύπνος\n15/01/2014 by negrogenere\tin Δρομο-λόγια and tagged Burgos,Διαδήλωση,Ισπανία,Στο Δρόμο,Τουρκία,δικαιώματα\t| Σχολιάστε\nΓια άλλη μια φορά αποδεικνύουν πως δε σηκώνουν μύγα στο σπαθί τους οι Ισπανοί. Όλη η χώρα είναι στο δρόμο και παλεύει για την ελευθερία του νου της. Όλοι μάχονται αλληλέγγυοι, Καταλανοί, Βάσκοι, Καστιγιάνοι, Ανδαλουσιάνοι, νέοι, γέροι, φοιτητές, εργάτες, άνεργοι, απολυμένοι. Δε θέλουν και πολύ για να αφήσουν τη ζεστασιά του σπιτιού και να παλέψουν για κάθε τους δικαίωμα.\nΚανείς τους δεν ανησυχεί αν θα στιγματιστεί ως αριστερός ή αναρχικός ή κουκουλοφόρος ή τρομοκράτης. Ακόμα και όταν οι πόλεις είναι μικρές και γνωρίζονται όλοι με όλους.\nΑς πάρουμε για παράδειγμα την πόλη Burgos, στην βόρεια Ισπανία. Μια επαρχιακή, υπερχρεωμένη μεταξύ πολλών, πόλη. Εκεί λοιπόν, οι κάτοικοι βρίσκονται εδώ κι 6 μέρες πίσω από τα οδοφράγματα, λόγω της ανακατασκευής του κεντρικού δρόμου της πόλης. Έργο που θα στοιχίσει στον ήδη υπερχρεωμένο δήμο το εξωφρενικό πόσο των 8 εκατομμυρίων ευρώ.\n«Ε, όχι, ο δρόμος είναι δικός μας και δε θέλουμε», απαντούν οι πολίτες περικυκλώνοντας τα έργα.\nΚαι μετά έχουμε και τους Τούρκους. Παρακολουθούμε τους γείτονες πιο «ξύπνιους» από ποτέ. Ούτε κι αυτοί διστάζουν να ξεχυθούν στους δρόμους, να επιμείνουν για μέρες και να αντισταθούν. Ο λόγος της τελευταίας τους εξέγερσης, είναι το ξέσπασμα σκανδάλου πολιτικής διαφθοράς, που αφορά, μεταξύ πολλών άλλων, και δυο γιους υπουργών της κυβέρνησης Ερντογάν. Μιλάμε τώρα για σκάνδαλο καθημερινότητας για τα ελληνικά δεδομένα. Κωνσταντινούπολη, Άγκυρα, Σμύρνη και πολλές ακόμα πόλεις της Τουρκίας δείχνουν το δρόμο της εξέγερσης.\nΆραγε, θα χαμογελούσαν κι αυτοί αυτάρεσκα αν γινόταν κανένα κίνημα «Είμαστε όλοι Τούρκοι ή Ισπανοί»; Θα ξεχείλιζαν από περηφάνια;\nΚαι δεν μπορώ να καταλάβω γιατί δεν περίμεναν να τους καλέσει κάποιος με φράσεις τύπου «Μην ξυπνήσουμε τους Τούρκους;». Λές να τους ανακοινώθηκε η εξέγερση από την τηλεόραση;\nΓια κάνε λίγο τώρα ησυχία… θα πει για την αιθαλομίχλη…\n18/12/2013 by negrogenere\tin Δρομο-λόγια and tagged Δημοκρατία,Διεθνή,Ισπανία,Στο Δρόμο,Φασισμός\t| Σχολιάστε\nΚάπου θα πήρε το αυτί σας, πως τις τελευταίες μέρες η Ισπανία είναι πάλι στους δρόμους. Αυτή τη φορά, με φίμωτρο στο στόμα και πλακάτ που κραυγάζουν για «ελευθερία» και «δημοκρατία».\nΟ λόγος είναι πως η κυβέρνηση -το «λαϊκό κόμμα»- της Ισπανίας, αποφάσισε να προτείνει έναν από τους ίσως πιο κατασταλτικούς νόμους στην ιστορία. Τι προβλέπει ο εν λόγω νόμος; Ησυχία, τάξη και ασφάλεια. Δηλαδή, τέλος στις διαδηλώσεις. Δια ροπάλου.\nΣου αφήνει, βέβαια, μια εναλλακτική, για να λέμε και του στραβού το δίκιο. Θες κύριε να διαδηλώσεις; Καλείσαι να πληρώσεις 30.000 ευρώ πρόστιμο σε περίπτωση που προσβάλλεις αστυνομικό με οποιοδήποτε τρόπο -ευτυχώς που οι ματατζήδες δεν προκαλούν κιόλας- και 600.000 ευρώ πρόστιμο (ναι εξακόσιες χιλιάδες, σωστά το έγραψα) αν τολμήσεις και διαδηλώσεις κοντά στο κοινοβούλιο χωρίς σχετική άδεια!\nΤι σημαίνει αυτό; Π.χ. είσαι αγανακτισμένος με κάτι. Καθώς λοιπόν βράζεις από οργή, κάνεις πρώτα-πρώτα μια απλή αίτηση για να πάρεις τη σχετική άδεια και μετά διαδηλώνεις νόμιμα, όμορφα κι ωραία.\nΕιλικρινά, δεν ξέρω αν πρόκειται για άλλη μια περίπτωση του δόγματος του σοκ.\nΦοβάμαι να μάθω αν τελικά περάσει ο συγκεκριμένος νόμος-έκτρωμα.\nΟφείλω όμως, να εμπιστευτώ τους Ισπανούς στον δρόμο.\nSoS! Πεντάγωνο καλεί Σιγκαπούρη\n14/12/2013 by negrogenere\tin Δρομο-λόγια and tagged Ασία,Διεθνή,Κοινωνία,Μετανάστες,Ξενοφοβία,Ρατσισμός,Στο Δρόμο,Σιγκαπούρη\t| Σχολιάστε\nΓιατί υπάρχουν καπνοί πάνω από την Σιγκαπούρη; Φωτιές στους δρόμους, οδοφράγματα, κροτίδες, χημικά, γκλομπς, μολότοφ συνθέτουν το σκηνικό εδώ και 5 μέρες στην «Μικρή Ινδία».\nΌλα ξεκίνησαν την προηγούμενη Κυριακή, σε ένα κεντρικό δρόμο της περιοχής «Μικρή Ινδία» της Σιγκαπούρης, όπου ένα λεωφορείο παρέσυρε και σκότωσε ένα 33χρονο Ινδό. Εκατοντάδες άνθρωποι έσπευσαν στο σημείο, πριν καν φθάσει το ασθενοφόρο. Οι πρώτες βοήθειες απέτυχαν, όπως και οι απόπειρες απεγκλωβισμού του ανθρώπου από τις ρόδες. Η οργή δεν άργησε τόσο, όσο το ασθενοφόρο ή το φρενάρισμα του λεωφορείου. Οι παρευρισκόμενοι, Ινδοί κατά πλειοψηφία, επιτέθηκαν στον οδηγό του λεωφορείου και κάποιος …κάλεσε την αστυνομία. Στην περιοχή έφθασαν 5 περιπολικά, τα οποία μόλις αντιλήφθηκαν πως δεν μπορούν να ελέγξουν την κατάσταση φώναξαν κάτι άλλους καταστολείς… Αντιτρομοκρατικές ομάδες με κάτι ειδικά εκπαιδευμένους τύπους από το Νεπάλ έσπευσαν να καταλαγιάσουν τα πνεύματα. Προσήχθησαν 176. Συνελήφθησαν 27. Τραυματίστηκαν 39.\nΓιατί όλα αυτά; Άποψη μου είναι πως είναι λιγάκι τραβηγμένο να έγιναν όλα αυτά ως απόρροια ενός δυστυχήματος και μόνο. Σημειωτέον, όμως είναι το γεγονός πως στη συγκεκριμένη περιοχή συγκεντρώνονται χιλιάδες μετανάστες, συνήθως Κυριακές, για να διασκεδάσουν, να φάνε, να ψωνίσουν, να καλοπεράσουν δηλαδή στο ρεπό* τους. Γεμίζουν δηλαδή τους δρόμους, με χρώματα, αρώματα και πικάντικες γεύσεις.\nΟ πραγματικός λόγος λοιπόν, είναι απλός. Η αγανάκτηση. Οι τραγικές συνθήκες διαβίωσης, οι ανύπαρκτες συνθήκες υγιεινής στα κοινόβια, όπου διαμένουν εκατοντάδες κακοπληρωμένοι μετανάστες εργάτες.\nΚαι τι μόνο γι’ αυτά έκαψαν την πόλη; Ναι, μόνο γι’ αυτά. Δεν είναι λίγα.\n*Ρεπό: Είναι η ημέρα ξεκούρασης από τη δουλειά. (Για τη νέα γενιά ανέργων, που θα αναρωτιέται)\nΗ λιτότητα θα πνιγεί στη Λαμπεντούζα\n12/12/2013 by negrogenere\tin Δρομο-λόγια and tagged Ε.Ε.,Ιταλία,Κοινωνία,Στο Δρόμο,PitchFork\t| Σχολιάστε\nΕδώ και μέρες η Ιταλία βράζει. Ο κόσμος έχει βγει δυναμικά και μαζικά στους δρόμους. Μην κοιτάτε που η τηλεόραση δεν είπε τίποτα. Η αφορμή φαίνεται να είναι το «Κίνημα PitchFork», δηλαδή οι …αγρότες της Σικελίας, που πιέζουν την κυβέρνηση συνεργασίας (ή συνευθύνης) της Ιταλίας για ριζικές μεταρρυθμίσεις. Μαζικά και αλληλέγγυα απάντησαν οι φοιτητές, οι καθηγητές, που βλέπουν την κυβέρνηση να προχωράει σε elitοποιηση της παιδείας. Μαζικά και αλληλέγυα απάντησαν οι βενζινοπώλες, για τις απαγορευτικές τιμές του πετρελαίου. Μαζικά και αλληλέγγυα απάντησε όλη η Ιταλική κοινωνία, για τα μέτρα λιτότητας της κυβέρνησης εθνικής σωτηρίας και κατ’ επέκταση της Ευρωπαϊκής Ένωσης.\nΘα μου πείς εντάξει. Μπόρα είναι θα περάσει. Βέβαια, το ανησυχητικό είναι (άκου, μίστερ Άδωνις), ότι το όλο κίνημα δεν έχει πολιτική ταυτότητα ή υποκίνηση. Είναι αυτό που λένε, πώς το λένε να δεις, Λαϊκή Εξέγερση. Αίσθηση προκαλεί το γεγονός, πως οι πρωτοστάτες αγρότες, ρωτούμενοι στην Ιταλική τηλεόραση για το τι ακριβώς επιδιώκουν με την κίνηση αυτή, απάντησαν:\n«Εμείς, οι αγρότες βρισκόμαστε στο δρόμο για να βροντοφωνάξουμε «Αρκετά!» στο Κράτος, την Κυβέρνηση, στην Ευρωπαική Ένωση. Απλά δεν αντέχουμε άλλο! Βασική μας προτεραιότητα είναι το ότι όλοι τους πρέπει να εξαφανιστούν»\nΈνα φυλλάδιο στους δρόμους τα είπε όλα. «Είμαστε οι Άνεργοι, οι εργαζόμενοι, οι συνταξιούχοι, οι εργάτες όλων των κλάδων, οι μαθητές, οι φοιτητές, οι μανάδες, οι πατεράδες. Είναι καθήκον μας να διώξουμε τους εγκληματίες που έχουν την εξουσία.»\nΚαι σαν να μην έφταναν όλα αυτά, έρχονται και μερικοί καταστολείς (όχι μπάτσοι), αφαιρούν τα κράνη και εισχωρούν στις διαδηλώσεις.\nΚάτι μου θυμίζει εμένα όλο αυτό. Κάτι από προηγούμενο αιώνα. Εμείς εδώ στην Ελλάδα, προτείνω να αράξουμε σπιτάκι μας και να περιμένουμε την ανάπτυξη.\nΑυτά. Καλό Χειμώνα.


Μελισσανίδης: «Να βρει το ποδόσφαιρο την αξιοπρέπειά του» - Onsports.gr\nOnsports Team\t05 Φεβρουαρίου 2015, 00:18\nΜελισσανίδης: «Να βρει το ποδόσφαιρο την αξιοπρέπειά του»\nΟ Δημήτρης Μελισσανίδης με επιστολή του προς τους οπαδούς της ΑΕΚ στη Λήμνο υποστήριξε πως θα κάνει ό,τι μπορεί για να βρει την αξιοπρέπειά του το… ανέντιμο ελληνικό ποδόσφαιρο.\n«Αγαπητοί φίλαθλοι της ομάδας μας στη Λήμνο,\nθα ήθελα να σας ευχαριστήσω πολύ για την πρόσκλησή σας να γιορτάσουμε μαζί αυτή την κιτρινόμαυρη βραδιά δυστυχώς όμως επαγγελματικοί λόγοι δεν μου το επιτρέπουν. Σας απευθύνω λίγα λόγια από καρδιάς γνωρίζοντας την ανιδιοτελή αγάπη σας προς την ΑΕΚ και την προσπάθειά σας να κρατάτε ζωντανό το Αεκτζήδικό στοιχείο σε αυτό το όμορφο νησί της πατρίδας μας.\nΠριν από ενάμιση χρόνο και μετά τα όσα πολύ δυσάρεστα συνέβησαν στην ΑΕΚ, αισθάνθηκα χρέος μου να δηλώσω παρών. Να μπω μπροστά στην προσπάθεια για τη γρήγορη επιστροφή της ΑΕΚ εκεί που πρέπει να βρίσκεται, εκεί που την αγαπήσαμε, εκεί που στο παρελθόν ζήσαμε ένδοξες στιγμές.\nΠαράλληλα έβαλα δύο στόχους που γι' αυτούς προσπαθώ καθημερινά με όλες μου τις δυνάμεις. Ο πρωταρχικός είναι να χτίσουμε πάλι το σπίτι μας στη Νέα Φιλαδέλφεια αλλά και να ξαναβρεί το «άρρωστο» και ανέντιμο ελληνικό ποδόσφαιρο τη χαμένη αξιοπρέπειά του. Τα εμπόδια που εμφανίστηκαν στην πορεία για την ανέγερση του γηπέδου, μας καθυστέρησαν αλλά δεν το βάζουμε κάτω.\nΔεν ζητάμε χάρες από κανέναν, είμαστε η ΑΕΚ κι έχουμε μάθει να παλεύουμε για το δίκιο μας. Σημασία έχει το τέλος της διαδρομής και είμαι αισιόδοξος ότι θα τα καταφέρουμε! Μαζί θα πετύχουμε τα όνειρά μας γιατί εσείς, ο κόσμος της ΑΕΚ, αποτελείτε τον πιο ισχυρό θεματοφύλακα της ομάδας μας στα 91 χρόνια ιστορίας της.\nΕύχομαι Καλή κι Ευτυχισμένη Χρονιά σε εσάς και στις οικογένειές σας.\n4 ώρες πριν Άγριο επεισόδιο: Αερομαχία γύρω από ελικόπτερο που μετέφερε τον αρχηγό ΓΕΣ


Δημοσιεύτηκε Τρίτη, 18 Φεβρουαρίου 2020 17:54\nΓια την φάση των 16 του Champions League η Ντόρτμουντ υποδέχεται την Παρί Σεν Ζερμέν. Οι αναμετρήσεις είναι διπλές, θα ακολουθήσει επαναληπτικός στο Παρίσι. Σε ισχύ το εκτός έδρας γκολ.\nΗ Ντόρτμουντ κατάφερε να πάρει την πρόκριση στα νοκ άουτ ματς τερματίζοντας 2η στον όμιλο, πίσω από την Μπαρτσελόνα. Χρειάστηκε μάλιστα νίκη την τελευταία αγωνιστική και ήττα της Ίντερ από την παρέα του Μέσι για να συνεχίσει στην διοργάνωση. Στο Γερμανικό πρωτάθλημα προέρχεται από εύκολη εντός έδρας επικράτηση επί της Άιντραχτ με 5-0 και μετά από 22 αγωνιστικές βρίσκεται στην 3η θέση της βαθμολογίας με 42 βαθμούς, στο μείον 4 από την 1η Μπάγερν.\nΗ Παρί πήρε την πρόκριση για τους 16 καθώς τερμάτισε στην 1η θέση του ομίλου της με 16 βαθμούς έχοντας ρεκόρ 5 νίκες και 1 ισοπαλία. Όπως δείχνει και η βαθμολογική της συγκομιδή δεν συνάντησε καμία δυσκολία μετατρέποντας την υπόθεση πρόκριση σε περίπατο. Την ίδια ώρα περίπατο κάνει για άλλη μια χρονιά και στο Γαλλικό πρωτάθλημα καθώς μετά από 25 αγωνιστικές είναι στην κορυφή της βαθμολογίας με 62 βαθμούς. Η βαθμολογικής διαφορά από την 2η Μαρσέιγ είναι στους 10 βαθμούς και το μόνο που απομένει είναι και η μαθηματική κατάκτηση του τίτλου ενώ στο τελευταίο της ματς αναδείχθηκε ισοπαλία 4-4 στην έδρα της Αμιέν.\nΜατς ανάμεσα σε δύο ομάδες που στηρίζουν πολλά στην επιθετική τους λειτουργία, ενώ αμυντικά δεν αποφεύγουν τα λάθη. Η Ντόρτμουντ θα προσπαθήσει να εκμεταλλευτεί τον παράγοντα έδρα την ίδια ώρα που η Παρι λογίζεται ως φαβορί και ξέρει πως αν δεν χάσει θα έχει τον πρώτο λόγο στην ρεβάνς. Λογικό ποντάρισμα στα πολλά γκολ με την βοήθεια και των δύο ομάδων.\nΠρόταση : Ντόρτμουντ – Παρί GG & OVER 3,5 σε απόδοση 2.12 του PameStoixima\nΤελευταία τροποποίηση στις Τρίτη, 18 Φεβρουαρίου 2020 23:50\nFluminense v Santa Fe €274066\nMan Utd v Liverpool €150373\nAtletico GO v Palestino €78050\nToluca v Cruz Azul €44040\nValladolid v Villarreal €43891\nGranada v Real Madrid €39843\nHouston Dynamo v Kansas City €38195\nBolivar v Jorge Wilstermann €31904\nAston Villa v Everton €31460\nEibar v Betis €27202


Ελένη Τσολάκη: Η συγκίνηση για τον γάμο της on air και το περιστατικό που την ενόχλησε! (βίντεο) - Clickmag.gr\nΗ Ελένη Τσολάκη βρέθηκε καλεσμένη στο Ηappy Day, στην παρέα της οποίας ήταν μέλος τα προηγούμενα χρόνια, και τα συναισθήματά της, όπως και να το κάνουμε, ήταν ανάμεικτα.\nΗ ίδια παρακολούθησε ένα αφιερωματικό βίντεο για το γάμο της, που η εκπομπή είχε ετοιμάσει για εκείνη, και δεν μπόρεσε να κρύψει τη συγκίνησή της, μιλώντας για την πιο ευτυχισμένη μέρα της ζωής της.\n«Το χάρηκα πολύ! Χόρεψα ασταμάτητα! Για μία εβδομάδα τα πόδια μου ήταν σε κακή κατάσταση, δεν μπαίνανε παπούτσια, δεν έμπαινε τίποτα! ήθελα να περάσουμε καλά, για αυτό και δεν ασχολήθηκα με αυτά τα βιντεάκια, τα είδα τη Δευτέρα, είδα όλο μου τον γάμο στο Instagram. Ήταν περίεργο συναίσθημα…Διαβάστε παρακάτω…\nΕίδα πράγματα, τα οποία δεν περίμενα, στα social media, αλλά μου φαίνεται περίεργο. Είναι ακόμα νωπό. Συνεχίζονται όλα όπως συνεχίζονταν και πριν, δεν έχω καταλάβει τίποτα. Τώρα όλη μου η προσοχή είναι πάνω στο «Slam».\nΔιαβάστε ακόμα: Βόμβα στον Alpha! H επίσημη ανακοίνωση για το δυνατό χαρτί της σεζόν!\nΔεν περίμενα ποτέ ότι θα έρθω καλεσμένη, Με ανησύχησε λίγο το ότι βάλατε το ίδιο τραγούδι, με βίντεο χωρισμού!» είπε γελώντας, ενώ αναφορικά με το ενδεχόμενο απόκτησης παιδιού, ανέφερε: «Με ξέρετε όλοι πολύ καλά, δεν τα προγραμματίζω αυτά, όπως έρθουν τα πράγματα και ό,τι πει ο Θεούλης!» κατέληξε. Δείτε περισσότερα στο βίντεο που ακολουθεί:\nΟλυμπία Χοψονίδου: Επέστρεψε στο σπίτι με το νεογέννητο μωρό της! Πώς υποδέχτηκαν τα παιδιά την μπεμπούλα.


Ο Σαλάχ κινδυνεύει με τιμωρία για τη «βουτιά» με τη Νιούκαστλ! - Ειδήσεις - νέα - Το Βήμα Online\nΟ Σαλάχ κινδυνεύει με τιμωρία για τη «βουτιά» με τη Νιούκαστλ!\nΟ Μοχάμεντ Σαλάχ έπεσε πολύ εύκολα στο πέναλτι που κέρδισε στο δεύτερο ημίχρονο με τη Νιούκαστλ κι ενδέχεται να το πληρώσει στα κρίσιμα παιχνίδια με Άρσεναλ και Μάντσεστερ Σίτι\nΗ Λίβερπουλ προελαύνει στην Premier League, επικράτησε εύκολα με 4-0 της Νιούκαστλ και συνεχίζει να μεγαλώνει τη διαφορά με τους συνδιεκδικητές του τίτλου. Όμως στα δύο κρίσιμα επόμενα παιχνίδια με Άρσεναλ και Μάντσεστερ Σίτι ενδέχεται να μην έχει στη διάθεση της τον Μο Σαλάχ.\nΟ Αιγύπτιος σταρ των κόκκινων κινδυνεύει με τιμωρία από τη διοργανώτρια αρχή για τη «βουτιά» που έκανε στο δεύτερο γκολ της Λίβερπουλ. Συγκεκριμένα ο Σαλάχ είναι αυτός που κυριολεκτικά κέρδισε το πέναλτι όπου προήλθε το δεύτερο τέρμα της ομάδας του Κλοπ και ουσιαστικά κλείδωσε ακόμα ένα τρίποντο στη μάχη για την επιστροφή στην κορυφή μετά από σχεδόν 30 χρόνια.\nΟ Σαλάχ στο 47ο λεπτό έπεσε πολύ εύκολα, ο διαιτητής έδειξε την άσπρη βούλα, αλλά η φάση θα εξεταστεί σήμερα προκειμένου να δουν οι ιθύνοντες αν πρέπει να τιμωρηθεί ο Αιγύπτιος. Ο ρέφερι Γρέιχαμ Σκοτ φαίνεται πως ξεγελάστηκε από τον Σαλάχ και είναι αρκετά πιθανό ο παίκτης της Λίβερπουλ να τιμωρηθεί με ποινή δύο αγωνιστικών. Έτσι ο Κλοπ στα πιο κρίσιμα ματς μέχρι τώρα στη σεζόν με Άρσεναλ και Σίτι να μην έχει στη διάθεση του τον κορυφαίο παίκτη του που έχει σκοράρει 12 τέρματα.


«Στουρνάρια»... | ΑΝΤΙΘΕΣΕΙΣ | antinews.gr\nΌποιος ανοίξει σήμερα τις Σαββατιάτικες εφημερίδες, και κυρίως τις αριστερών προδιαγραφών θα βρεθεί προ εκπλήξεως. Πρώτο θέμα στην «Αυγή» και στην «Εφημερίδα των Συντακτών» ο… Στουρνάρας.\nΑίφνης, οι παπαγάλοι του ΣΥΡΙΖΑ έκαναν πρώτο θέμα τον διοικητή της ΤτΕ γιατί πρότεινε πλεονάσματα 2% κι όχι 3,5%, όπως ο Αλέξης Τσίπρας είχε συμφωνήσει πέρυσι το καλοκαίρι και επιβεβαίωσε με τη συμφωνία των Βρυξελλών ο Τσακαλώτος. Από πέρυσι έλεγαν όλοι οι σοβαροί άνθρωποι ότι πλεόνασμα πάνω από τα 6 δις ευρώ ετησίως δεν πρόκειται να δει η Ελλάδα ούτε στον αιώνα τον άπαντα. Κι όμως, πριν από μερικές μέρες η κυβέρνηση συμφώνησε σε έναν δημοσιονομικό «κόφτη» που θα προβλέπει ότι αν από το 2018 δεν πιάνεται ο στόχος του 3,5% θα ενεργοποιείται και θα έρχονται αυτόματες μειώσεις μισθών και συντάξεων ή νέες αυξήσεις φόρων και εισφορών. Οι ξένοι είπαν στον Τσίπρα και το συνεταιράκι του «κόψτε το λαιμό σας, εμείς θέλουμε τέτοιο πλεόνασμα αλλιώς θα πέφτει χαντζάρα». Και τι έκανε το δίδυμο της συμφοράς; Έβαλε την υπογραφή του σε μια συμφωνία η οποία δεν δεσμεύει τους ίδιους, που δεν πρόκειται να ξαναδούν ποτέ εξουσία, αλλά τις επόμενες κυβερνήσεις. Είναι –αυτό που λέγαμε από την αρχή- ένα τέταρτο μνημόνιο το οποίο υπογράφει η Αριστερά για να το εφαρμόσει μια άλλη κυβέρνηση.\nΟι αριστερές εφημερίδες, πήραν λοιπόν την πολύ σημαντική αυτή πρόταση του διοικητή της ΤτΕ και την κάνουν μπαϊράκι. Οι ίδιες που έλεγαν προ ημερών ότι ο Τσίπρας είναι ο μεγάλος παίκτης, ο νικητής που φέρνει συμφωνία – ανάσα, που αλλάζει την Ελλάδα και άλλα τέτοια αστεία. Βεβαίως, η πρόταση του Στουρνάρα για πλεόνασμα 2%, δηλαδή 3,5 δις το χρόνο πάνω – κάτω, έχει κι άλλες παραμέτρους τις οποίες τα… συντρόφια δεν θέλουν να καταλάβουν.\nΟ διοικητής της ΤτΕ τους λέει ότι η χώρα θα επιστρέψει στην ανάπτυξη με τον συνδυασμό 2% πλεόνασμα, γενναίες μεταρρυθμίσεις και αποκρατικοποιήσεις. Δηλαδή να μαζέψει το δημόσιο τομέα, να προχωρήσει σε τομές στη δημόσια διοίκηση, να δώσει ισχυρά κίνητρα για επενδύσεις και να πουλήσει και κανένα ακίνητο ή καμιά εταιρεία που τα έχει εκεί για να κάνουν κουμάντο οι συνδικαλιστές. Με απλά λόγια, ο Στουρνάρας τους λέει: «Πάψτε κύριοι να είστε κρατιστές του κερατά. Κάντε καμιά σοβαρή μεταρρύθμιση κι όχι να κοιτάτε πώς θα διορίσετε κανέναν Καρανίκα. Φέρτε καμιά επένδυση να ανοίξουν θέσεις εργασίας στον ιδιωτικό τομέα».\nΌμως, ο ΣΥΡΙΖΑ, διαστρεβλώνοντας τα πάντα, κάνει το ίδιο και με την πρόταση Στουρνάρα. Και τα παπαγαλάκια του βγαίνουν τώρα και λένε «έρχεται λύση για το χρέος της Ελλάδας. Το είπε και ο Στουρνάρας, το λέει και η Λαγκάρντ με τον Λιού. Λιγότερα πλεονάσματα θα δεχθούν τελικά κι αυτό θα είναι επιτυχία του Αλέξη».\nΚούνια που σας κούναγε σύντροφοι. Εσείς αποδεχθήκατε μια συμφωνία που ξέρατε ότι δεν βγαίνει με τίποτε και ξέρατε ότι δεν θα είστε εκεί να την εφαρμόσατε.\nΑλλά ρωτάμε και το εξής επίσης σημαντικό: Ο Στουρνάρας δεν είναι ο ίδιος που ήταν υπουργός του Σαμαρά; Αυτοί δεν ήταν που έσωσαν τη χώρα από την χρεοκοπία και αυτοί δεν ήταν που παρέδωσαν μια οικονομία σε πολύ καλύτερη κατάσταση απ’ ότι την παρέλαβαν;\nΟ Στουρνάρας λοιπόν είναι ο ίδιος, δεν έχει αλλάξει ιδέες και στρατηγική, εσείς είστε αυτοί που γίνατε… δεξιοί κι όχι όλοι οι υπόλοιποι αριστεροί. Δεν άλλαξε ο Τσίπρας την Ευρώπη, όπως έλεγε, η Ευρώπη αλλάζει τον Τσίπρα και από σκληρό κομμουνιστάκο της συμφοράς επιχειρεί να τον κάνει ρεαλιστή μπας και σωθεί η παρτίδα.\nΚαι κάτι τελευταίο. Η «Αυγή» και η «Εφημερίδα των Συντακτών» ήταν πρωτοπόρες στο «ξέσκισμα» που θέλησαν να κάνουνε πέρυσι τέτοια εποχή στον Στουρνάρα. Από τα φύλλα τους παρέλασε ο κάθε πικραμένος υπουργός και βουλευτής που έβριζε τον διοικητή της ΤτΕ ως «νεοφιλελεύθερο, άνθρωπο του Σαμαρά και των τραπεζιτών, φερέφωνο του Σόιμπλε» και άλλα τέτοια. Τα ξεχάσατε σύντροφοι και τώρα είναι καλός;\nΌχι δεν τα ξεχάσατε, αλλά είστε παντελώς άσχετοι. Διότι αν διαβάσετε καλά την ομιλία του Στουρνάρα κι αν βγάλετε τις παρωπίδες θα δείτε ότι σας ξετινάζει. Ότι σαν λέει ότι είστε ανίκανοι και άσχετοι κι αν δεν αλλάξετε μυαλό θα καταστρέψετε τη χώρα. Ο Στουρνάρας σας λέει ότι είστε… στουρνάρια απελέκητα και χωρίς καμιά αξία, αλλά που να το καταλάβετε σύντροφοι. Μπορεί να γίνει από τη μια στιγμή στην άλλη ο κρατιστής… ελεύθερο μυαλό. Μπορεί να αλλάξει ρούχα το «Εξάρχειο» και να γίνει τεχνοκράτης; Μπορεί το αμόρφωτο παιδάκι του 15μελούς να μεταμορφωθεί σε σοβαρό πολιτικό ηγέτη που θα κάνει καλό στον τόπο του;\nΑμ δεν μπορεί. Η κολοκύθα γίνεται άμαξα και η Σταχτοπούτα πριγκίπισσα μόνο στα παραμύθια.


Σεμινάριο της Eurofast στην Τεχεράνη: “Διεθνές Εμπόριο και Επενδυτικές Λύσεις”\n(Last Updated On: 21/05/2016)\nΤο σεμινάριο της Eurofast "International Trade and Investment Solutions" πραγματοποιήθηκε στις 9 Μαΐου 2016, στο ξενοδοχείο Simorgh στην Τεχεράνη.\nΤο σεμινάριο παρακολούθησαν κυρίως Διευθύνοντες Σύμβουλοι εταιριών που δραστηριοποιούνται σε διαφόρους βιομηχανικούς τομείς, δικηγόροι, ελεγκτές, εκπρόσωποι πρεσβειών και υπουργείων. Το σεμινάριο αποτέλεσε εξαιρετική ευκαιρία για ανταλλαγή πληροφοριών και ιδεών σε ό,τι αφορά τις επενδυτικές ευκαιρίες στην Ευρώπη καθώς και την προσέλκυση ξένων επενδύσεων στο Ιράν.\nΚατά τη διάρκεια του σεμιναρίου, οι ειδικοί της Eurofast, Παναγιώτης Διαλλυνάς και Ali Najm, παρουσίασαν στους συμμετέχοντες τις εναλλακτικές επενδύσεις που είναι διαθέσιμες στην Ανατολική Ευρώπη και μελέτες περιπτώσεων ως προς τον τρόπο που, σε πρακτικό επίπεδο, η Eurofast μπορεί να συνεισφέρει στη βελτιστοποίηση των δραστηριοτήτων τους.\nΜε την ευκαιρία της έναρξης των δραστηριοτήτων της Eurofast στην Τεχεράνη, θα ακολουθήσει μια σειρά σεμιναρίων. Για περαιτέρω πληροφορίες των σχετικών σεμιναρίων ή για τις δραστηριότητες της Eurofast στο Iran και στην ευρύτερη περιοχή, μπορείτε να επικοινωνήσετε με τον Διευθυντή της Eurofast στο Ιράν, Ali Najm:\nT: +982122261183, +982122261182\nAddress: Unit 1, No. 15, Atlasi St., Mirdamad Ave., Tehran, Iran.


Την Παρασκευή οι αποφάσεις για φροντιστήρια, γυμναστήρια, λιανεμπόριο και παραλίες, οι εισηγήσεις των ειδικών\n«Πράσινο φως» για τη διά ζώσης επαναλειτουργία των φροντιστηρίων για τη Γ΄ Λυκείου και των Κέντρων Ξένων Γλωσσών για όσους δίνουν εξετάσεις έδωσε σύμφωνα με πληροφορίες, η επιτροπή των Λοιμωξιολόγων, στη σημερινή συνεδρίασή της. Παράλληλα, εισηγήθηκε την κατάργηση των ραντεβού για το λιανεμπόριο από τις 15 Μαΐου. Σύμφωνα με πληροφορίες οι τελικές αποφάσεις της κυβέρνησης αναμένονται την Παρασκευή.\n05/05 / 2021 19:57\nΣύμφωνα με τις πρώτες πληροφορίες για τα καταστήματα χωρητικότητας άνω των 500 τ.μ. η Επιτροπή ζητεί να ισχύσει αναλογία ενός ατόμου ανά 50 τ.μ., αντί ενός ανά 100 τ.μ.\nΤέλος, η επιτροπή λέει «ναι» για το άνοιγμα των οργανωμένων παραλιών από τις 15 Μαΐου. Για όλα τα παραπάνω αναμένονται άμεσα οι σχετικές κυβερνητικές αποφάσεις και ανακοινώσεις.\nYπενθυμίζεται εξάλλου ότι νωρίτερα σήμερα 5/5 ο υπουργός Ανάπτυξης και Επενδύσεων, Άδωνις Γεωργιάδης και ο αναπληρωτής υπουργός, Νίκος Παπαθανάσης μιλώντας στα ΜΜΕ αναφέρθηκε στο άνοιγμα των βρεφονηπιακών σταθμών, των γυμναστηρίων και των οργανωμένων παραλιών.\nΌπως δήλωσε στον ΑΝΤ1 ο Άδωνις Γεωργιάδης, ήταν υπό συζήτηση σήμερα στην επιτροπή των ειδικών το θέμα των βρεφονηπιακών σταθμών, η οποία συνεδρίσε με τηλεδιάσκεψη στις 3 το μεσημέρι. Για το άνοιγμα των φροντιστηρίων ενίσχυσης και ξένων γλωσσών επρόκειτο να συζητήσει, σήμερα, η Επιτροπή των ειδικών. Στην ατζέντα υπάρχει, επίσης, το ζήτημα των παιδικών σταθμών, σύμφωνα με τον υπουργό Ανάπτυξης και Επενδύσεων, Άδωνι Γεωργιάδη.\nΌσον αφορά τα γυμναστήρια, σύμφωνα με τον ίδιο, σε πρώτη φάση θα συζητηθούν τα μετρά ενίσχυσης του κλάδου.\nΣε κάθε περίπτωση, οι βρεφονηπιακοί δεν πρόκειται να ανοίξουν στις 10 Μαϊου σύμφωνα με ανακοίνωση του Υπουργείου Εσωτερικών.\nΓια τα καταστήματα στο λιανεμπόριο ο κ. Γεωργιάδης πάντως είπε ότι «θα εισηγηθούμε να καταργηθεί το SMS για το click inside, αλλά να παραμείνει ο χρονικός περιορισμός των τριών ωρών για τώρα».\nH επανέναρξη της λειτουργίας των βρεφικών, βρεφονηπιακών και παιδικών σταθμών πρόκειται να εξεταστεί εντός των δύο επόμενων εβδομάδων και πάντα σε συνάρτηση με τις εισηγήσεις της Επιτροπής των Ειδικών, προκειμένου να διασφαλιστεί η ομαλή επαναλειτουργία τους χωρίς την παραμικρή έκπτωση στο κρίσιμο ζήτημα της Δημόσιας Υγείας», υπογραμμίζει το υπουργείο Εσωτερικών σε ανακοίνωσή του.\nΑπό την πλευρά του επίσης ο αναπληρωτής υπουργός Ανάπτυξης και Επενδύσεων Νίκος Παπαθανάσης αναφερόμενος στα επόμενα βήματα στην άρση των περιοριστικών μέτρων ότι «η διεύρυνση του ωραρίου αυτή τη στιγμή δεν είναι στο τραπέζι».\n«Θα κάνουμε τις προτάσεις μας και θα αναμένουμε τις αποφάσεις των επιδημιολόγων», είπε ο κ. Παπαθανάσης.\n«Προχωράμε βήμα - βήμα για τις οργανωμένες παραλίες. Θα ανοίξουν, θα περιμένουμε τις σχετικές αποφάσεις, δε μπορώ να σας πω ημερομηνία αυτή τη στιγμή. Να δούμε πώς θα κινηθεί η κατάσταση με την εστίαση, πλησιάζει και το άνοιγμα του τουρισμού, ας περιμένουμε λοιπόν» δήλωσε ο αναπληρωτής υπουργός Ανάπτυξης και Επενδύσεων, αναφερόμενος στο θέμα των οργανωμένων παραλιών.\nΤελευταία τροποποίηση στις 05/05/2021 - 19:58\nΘεμιστοκλέους: Από σήμερα η πλατφόρμα για εμβολιασμό σε ιδιωτικούς φορείς υγείας


Μαρτίνς: «Στόχος και η Ευρώπη εκτός από το πρωτάθλημα - Δεν θα κουραστώ να λέω ότι είμαστε πλήρεις», 24Sports & News\n03 ΟΚΤΩΒΡΙΟΥ 2018 - 23:34\nΑισιόδοξος ότι ο Ολυμπιακός θα καταφέρει να ανταποκριθεί στην πρόκληση του αγώνα με τη Μίλαν εμφανίστηκε ο Πέδρο Μαρτίνς.\nΣτη συνέντευξη Τύπου ενόψει του αγώνα με τους «ροσονέρι», ο Πορτογάλος παραδέχθηκε ότι βασικός στόχος είναι το πρωτάθλημα, αλλά ξεκαθάρισε ότι αυτό δεν βάζει σε δεύτερη μοίρα το Europa League.\nΑφού σημείωσε λοιπόν ότι περιμένει επιθετικό παιχνίδι από την αντίπαλο των Πειραιωτών, επανέλαβε ότι η ομάδα είναι πλήρης και γι' αυτό μπορεί να εφαρμόζει το rotation που επέλεξε.\nΓια το δύσκολο αγωνιστικό πρόγραμμα της ομάδας: «Το παιχνίδι πράγματι μεσολαβεί ανάμεσα σε άλλα δύο πολύ σημαντικά παιχνίδια, αλλά δεν θα αλλάξει ο τρόπος που το προσεγγίζουμε. Μπορεί να έχουμε ως στόχο το πρωτάθλημα, αλλά θέλουμε εξίσου να κάνουμε μια καλή πορεία στην Ευρώπη. Για αυτό και ο τρόπος που θα αντιμετωπίσουμε το ματς θα είναι ίδιος με όλα τα προηγούμενα παιχνίδια στην Ευρώπη.\nΔεν θα κουραστώ να το λέω πως η ομάδα είναι πλήρης, με ποιοτικό ρόστερ και τρεις ποιοτικούς τερματοφύλακες και είμαστε έτοιμοι για το αυριανό ματς. Είναι διαφορετικές διοργανώσεις και διαφορετικά κίνητρα, αλλά είμαστε έτοιμοι. Το παιχνίδι δεν είναι ιδιαίτερο μόνο γιατί είναι ανάμεσα σε δύο δυνατά ματς του πρωταθλήματος, αλλά και γιατί ο χρόνος είναι μικρός. Έχουμε όμως την ποιότητα να αντιμετωπίσουμε όλα τα παιχνίδια και είμαστε έτοιμοι και για αυτό».\nΓια το τι παιχνίδι περιμένει με αντίπαλο τη Μίλαν: «Είναι μια ομάδα κυρίαρχη, θα είναι ένα παιχνίδι γρήγορο, επιθετικό. Βάζει εύκολα γκολ, αλλά δέχεται και εύκολα γκολ. Αλλά κι εμείς θα προσπαθήσουμε να δημιουργήσουμε πρόβλημα στον αντίπαλό μας. Περιμένουμε ένα επιθετικό παιχνίδι από την πλευρά τους, κάτι το οποίο θα επιδιώξουμε και εμείς. Θα προσπαθήσουμε να δημιουργήσουμε ευκαιρίες. Είδαμε τις δηλώσεις του προπονητή της Μίλαν και καταλάβαμε ότι έχει διαβάσει και εκείνος τον Ολυμπιακό. Περιμένω ένα ποιοτικό παιχνίδι».


Δεν κόλλησε πουθενά ο Πάνος Βλάχος! Η επική απάντησή του σε υβριστικό μήνυμα (photo) - Gossip - Athens magazine\nΔεν κόλλησε πουθενά ο Πάνος Βλάχος! Η επική απάντησή του σε υβριστικό μήνυμα (photo)\nΓια τα γυρίσματα ταινίας...\n19 Ιουλίου 2018 16:09\nΟ ίδιος έχει κυκλοφορήσει και ένα τραγούδι με τίτλο Λαχείο, και βρίσκεται σε πυρετό εργασίας μετά τον φημολογούμενο χωρισμό του με την Ιωάννα Τριανταφυλλίδου!\nΟ Πάνος Βλάχος δεν δίστασε μάλιστα να δημοσιεύσει στα instastories ένα από τα υβριστικά μηνύματα που δέχτηκε και το οποίο έγραφε: "Νόμιζες θα πας στην Αμερική και θα πιάσεις τον παππά από τα αρχίδ@. Ελλαδίτσα και τίποτα άλλο".\nΔΕΙΤΕ ΕΠΙΣΗΣ: Θρίλερ στον Έβρο: Αγνοούνται μία γυναίκα και τρία παιδιά\n26 Μαρτίου 2019 15:06\nΕύβοια: Απορριμματοφόρο παρέσυρε και σκότωσε ηλικιωμένη!


Μεγάλες Εικόνας : Ημι μόνιμα διάστιξη χειλικού Eyeliner φρυδιών μηχανών Makeup και MTS όλοι σε ένα\nΜε το πίνακα ελέγχου\nΣτοιχείο Μηχανή δερματοστιξιών Makeup\nΧαρακτηριστικό γνώρισμα Ημιμόνιμος\nΒελόνα Κύκλος κασετών/επίπεδος/μικροϋπολογιστής/νανο βελόνες\n1. Αυτό είναι μια ημιμόνιμη μηχανή δερματοστιξιών, που έχει τις διαφορετικές λειτουργίες συμπεριλαμβανομένων των χειλιών επιπλεόντων σωμάτων, eyeliner διάστιξη φρυδιών και MTS. Το υλικό είναι αλουμίνιο και πλαστικό.\n2. Υπάρχουν 3 χαρακτηριστικά γνωρίσματα διαθέσιμα, πρόσφατα το ευφυές τσιπ χρησιμοποιείται για να σιγουρευτεί ότι έχει τη σταθερά απόδοση και το μη-τίναγμα της βελόνας. Έχει τη γρήγορη ταχύτητα του χρωματισμού στο δέρμα. Είναι έχει ελάχιστα την της εισβολής δερματοστιξία κατά τη διάρκεια της διαδικασίας.\n3. Η συσκευή λειτουργίας μπορεί να είναι επανακαταλογηστέα, η δύναμη της one-time επαναφόρτισης μπορεί να χρησιμοποιηθεί 6 ώρες. Είναι τρομερό για τους καλλιτέχνες για να τελειώσει την εργασία χωρίς εσωτερική ηλεκτρική ενέργεια.\n4. Η ισχυρή μηχανή μπορεί να είναι 35000 περιστροφές ανά λεπτό, για να προβλέψει την άφθονη εξουσία συνεχώς.\n5. Το LCD παρουσιάζει αναλυτικές πληροφορίες συμπεριλαμβανομένης της ισχύος, τρόπος εργασίας, ταχύτητα, συχνότητα. Υπάρχουν 4 τρόποι χειλιών/γραμμή/brow/MTS για τον καλλιτέχνη για να επιλέξουν, το οποίο είναι πολύ κατάλληλο.\n6. Ταίριασμα τις κασέτες ανάγκης βιδών makeup.\n7. Η συσκευασία είναι κιβώτιο εγγράφου, που περιέχει την επιτροπή λειτουργίας, makeup τη μάνδρα, προσαρμοστή και 2 καλώδια σύνδεσης.\n8. Ευπρόσδεκτη διαταγή cOem.\nQ: Πού να αγοραστεί η μόνιμη μηχανή makeup;\nΑ: Η επιχείρησή μας παρέχει τη χονδρική και υπηρεσία λιανικής πώλησης, καλωσορίζει στην επαφή με μας.\nQ: Πώς η ποιότητα της μόνιμης δερματοστιξίας επεξεργάζεται στη μηχανή;\nΑ: Έχουμε τα ακριβή πρότυπα ποιοτικού ελέγχου, κάθε προϊόν είναι ενός έτους ποιοτική εξουσιοδότηση.\nΑ: Γενικά 2-7 ημέρες, εξαρτώνται από την ποσότητα διαταγής.\nQ: Τι είναι μέθοδος πληρωμής;\nΑ: TT, Western Union, MoneyGram, Paypal.\nQ: Ποιο στέλνοντας τρόπο μπορούμε να επιλέξουμε;\nΑ: DHL, EMS, TNT, UPS, βάρκα κ.λπ.\nQ: Μπορείτε να δεχτείτε τη διαταγή cOem;\nΑ: Βέβαιοι, μπορούμε να προσαρμόσουμε το προϊόν και τη συσκευασία για τους πελάτες σε όλο τον κόσμο.\nΑ: Παρακαλώ ελέγξτε το περιεχόμενο στο κατώτατο σημείο αυτής της σελίδας, η οποία παρουσιάζει λεπτομερή βήματα.\nμόνιμη μηχανή makeup δερματοστιξιών


Μαλλιά: Αποκτήστε το χρώμα που θέλετε με φυσικό τρόπο\nΑρχική Ομορφιά Μαλλιά: Αποκτήστε το χρώμα που θέλετε με φυσικό τρόπο\nΠολλοί από εσάς μπορεί να έχετε βάψει τα μαλλιά σας ή να θέλατε να βάψετε τα μαλλιά σας μία φορά στη ζωή σας. Για όσες έχετε βάψει έστω και μια φορά τα μαλλιά, ίσως γνωρίζετε πώς οι βαφές μαλλιών που περιέχουν πολλά χημικά, βλάπτουν τα μαλλιά σας και αργά ή γρήγορα το μετανιώνετε. Αλλά, για εκείνες που εξακολουθείτε να επιθυμείτε να χρωματίσετε τα μαλλιά σας, αλλά δεν είστε σίγουρες ποια βαφή μαλλιών να χρησιμοποιήσετε, έχουμε μια λύση για εσάς.\nΟ λόγος, βέβαια, για φυσικό χρωματισμό μαλλιών, ο οποίος επιτυγχάνεται και από την άνεση του σπιτιού σας. Αυτή η λίστα αποτελείται από φυσικές βαφές που μπορείτε εύκολα να φτιάξετε στο σπίτι με κάποια συστατικά της κουζίνας και να βάψετε τα μαλλιά σας φυσικά, χωρίς να τους προκαλέσετε καμία απολύτως ζημιά.\nΦυσικοί τρόποι για να αλλάξετε το χρώμα των μαλλιών σας\nΓια τους μη μυημένους, το λεμόνι βοηθάει στο χρωματισμό των μαλλιών σας. Αν και, αυτή η τεχνική είναι για εκείνους που θα ήθελαν μια πιο ανοιχτή απόχρωση μαλλιών. Για να το πετύχετε αυτό, χρειάζεστε δυο λεμόνια, λίγο ζεστό νερό και ένα μπουκάλι ψεκασμού. Στη συνέχεια, για αυτή τη μέθοδο, πρέπει να τοποθετήσετε όλο το χυμό και από τα δύο λεμόνια σε ένα μπολ.\nΠροσθέστε μια κουταλιά της σούπας ζεστό νερό, ανακατέψτε καλά και ρίξτε το σε ένα μπουκάλι ψεκασμού. Ψεκάστε αυτό το διάλυμα στα μαλλιά σας. Μόλις τα μαλλιά σας καλυφθούν πλήρως με αυτό το μείγμα, τυλίξτε τα σε ένα σκουφάκι για το ντους και ξαπλώστε κάτω από τον ήλιο για μια ώρα. Πλύνετε τα μαλλιά σας με κανονικό νερό και επαναλάβετε αυτή τη διαδικασία μία φορά την εβδομάδα.\nΑυτό το λαχανικό μπορεί να δώσει στα μαλλιά σας μια φυσική κόκκινη απόχρωση, καθώς περιέχει ενώσεις που αφήνουν το κόκκινο χρώμα στα μαλλιά σας. Για αυτό, χρειάζεστε 1 φλιτζάνι χυμό καρότου, 1 φλιτζάνι χυμό παντζαριού και ένα μπουκάλι ψεκασμού. Ανακατέψτε τους δύο χυμούς και τοποθετήστε τον σε ένα μπουκάλι ψεκασμού. Ψεκάστε το σε όλο το μήκος των μαλλιών σας και έπειτα καλύψτε τα μαλλιά σας για τις επόμενες 3-4 ώρες. Ξεπλύνετε με κανονικό νερό μόλις περάσει ο απαιτούμενος και αρκετός χρόνος.\nΕίστε κάποιος που ασχολείται πολύ συχνά με τα γκρίζα του μαλλιά; Αυτή η βαφή μαλλιών από καφέ θα σας βοηθήσει, καθώς θα αφήσει ένα ωραίο φυσικό σκούρο καφέ χρώμα στα μαλλιά σας. Για αυτό, χρειάζεστε δυο κουταλιές καφέ, ένα φλιτζάνι μαύρο καφέ και μαλακτικό μαλλιών. Ζεστάνετε λίγο μαύρο καφέ και αφήστε το να κρυώσει εντελώς. Προσθέστε κάποιο conditioner μαλλιών με υπολείμματα καφέ και ανακατέψτε το όλα καλά. Κατόπιν, εφαρμόστε αυτό το μείγμα στα μαλλιά σας και αφήστε το να καθίσει για άλλη μια ώρα. Μόλις τα αφήσετε για μια ώρα, πλύνετε τα μαλλιά σας με κανονικό νερό και μην χρησιμοποιείτε σαμπουάν στα μαλλιά σας.\nΤο τσάι χαμομηλιού μπορεί να σας βοηθήσει να φωτίσετε τον τόνο των μαλλιών σας και να σας δώσει φυσικά ξανθά μαλλιά. Για αυτό, χρειάζεστε, μισό φλιτζάνι άνθη χαμομηλιού. Βράστε το νερό. Αφήστε αυτό το μείγμα να κρυώσει για άλλα 30 λεπτά και στη συνέχεια στραγγίστε τα άνθη. Μόλις πλύνετε τα μαλλιά σας κανονικά, μπορείτε να ρίξετε αυτό το τσάι στα νωπά μαλλιά σας και να τα αφήσετε να καθίσουν για άλλα 15 λεπτά. Μπορείτε να χρησιμοποιήσετε αυτήν τη θεραπεία μία φορά την εβδομάδα για να έχετε υπέροχα αποτελέσματα.\nΠροηγούμενο άρθροΌσπρια : το superfood της μεσογειακής διατροφής\nΕπόμενο άρθροΕγκυμοσύνη: Ποια αθλήματα να προτιμήσετε στην εγκυμοσύνη


Πώς θα ανακουφιστούμε από το φούσκωμα μετά το Χριστουγεννιάτικο τραπέζι - Mothersblog.gr\nΠώς θα ανακουφιστούμε από το φούσκωμα μετά το Χριστουγεννιάτικο τραπέζι\n27 Δεκ 2021\tΔΙΑΤΡΟΦΟΛΟΓΟΣ\nΑποφεύγουμε τις δίαιτες express ή τις μεθόδους «αποτοξίνωσης»\nΔεν παραλείπουμε γεύματα με σκοπό να ανακουφιστούμε γρήγορα από το φούσκωμα\nΣτοχεύουμε στην κατανάλωση 5 μερίδων φρούτων και λαχανικών ημερησίως\nΑκολουθούμε τον κανόνα του πιάτου της ισορροπημένης διατροφής\nΤο Σαββατοκύριακο των Χριστουγέννων έφτασε στο τέλος του και οι περισσότεροι μπορεί να αισθανόμαστε φούσκωμα μετά τα εορταστικά γεύματα.\nΤα μεγάλα και λιπαρά γεύματα και η κατανάλωση αναψυκτικών είναι συνήθως οι βασικές αιτίες πίσω από την αίσθηση φουσκώματος. Ωστόσο, δε χρειάζεται να καταφύγουμε σε «μαγικές» λύσεις που υπόσχονται αποτοξίνωση μετά τις γιορτές, αλλά μπορούμε να ανακουφιστούμε από το φούσκωμα με απλούς και ισορροπημένους τρόπους.\nΤις ημέρες που θα ακολουθήσουν και μέχρι το επόμενο Σαββατοκύριακο της Πρωτοχρονιάς οι παρακάτω συμβουλές θα φανούν χρήσιμες σε όλη την οικογένεια.\nΔίαιτες express και μέθοδοι αποτοξίνωσης εμφανίζονται κάθε χρόνο στο διαδίκτυο μετά τα Χριστούγεννα χωρίς ωστόσο επιστημονική βάση και χωρίς να υπογράφονται από καταρτισμένους διαιτολόγους. Το γεγονός αυτό τις καθιστά όχι μόνο ακατάλληλες αλλά κι επικίνδυνες για την υγεία. Αν δυσκολεύεστε να ακολουθήσετε μία ισορροπημένη διατροφή, ζητήστε τη συμβουλή ενός διαιτολόγου.\nΗ παράλειψη γευμάτων δε θα βοηθήσει, καθώς θα εντείνει το αίσθημα της πείνας και θα οδηγήσει σε κατανάλωση μεγαλύτερων μερίδων αργότερα. Ξεκινάμε πάντα με το πρωινό μας ενώ τηρούμε και τα ενδιάμεσα snacks. Μπορούμε ωστόσο να επιλέξουμε ελαφρύτερα γεύματα. Οι σούπες και οι πλήρεις σαλάτες μπορούν να αποτελέσουν θρεπτικές αλλά και light επιλογές.\nΤα χριστουγεννιάτικα τραπέζια είναι πλούσια σε παραδοσιακά εδέσματα και γιορτινά γλυκά γεγονός που μπορεί να μας κάνει να παραλείπουμε τα φρούτα και τα λαχανικά στη διατροφή μας. Βεβαιωθείτε ότι μετά τα εορταστικά γεύματα θα επιτυγχάνετε το στόχο των 5 μερίδων φρούτων και λαχανικών ημερησίως που θα βοηθήσει την εντερική λειτουργία να επανέλθει. Μπορείτε να συνοδεύετε κάθε γεύμα με σαλάτα, να προσθέσετε λαχανικά στις συνταγές σας, ενώ τα φρούτα μπορούν να αποτελέσουν ενδιάμεσα snacks. Αν πάσχετε από Σύνδρομο Ευερέθιστου Εντέρου φροντίστε η αύξηση των φυτικών ινών να γίνει σταδιακά έτσι ώστε να μην εντείνει τα συμπτώματα.\nΦανταστείτε το πιάτο σας χωρισμένο σε τέσσερα ίσα μέρη. Ένα μέρος θα πρέπει να περιλαμβάνει άπαχη πρωτεΐνη, ένα μέρος υδατάνθρακες- κατά προτίμηση ολικής άλεσης- και τα υπόλοιπα δύο μέρη θα πρέπει να περιλαμβάνουν λαχανικά ωμά ή μαγειρεμένα. Προσπαθείτε επίσης να γεμίζετε το πιάτο σας μόνο μία φορά κατά τη διάρκεια του γεύματος.\nΗ τακτική φυσική δραστηριότητα θα σας ανακουφίσει από το φούσκωμα και θα ενισχύσει τη λειτουργία του μεταβολισμού. Έτσι, ακόμα και αν δείτε μία μικρή αύξηση στο βάρος σας αυτό θα υποχωρήσει μέσα στις επόμενες ημέρες. Το παιχνίδι με τα παιδιά σε εξωτερικούς χώρους αλλά και το περπάτημα μπορούν να αποτελέσουν μερικούς εύκολους τρόπους να αυξήσετε τη φυσική σας δραστηριότητα.\nΦΟΥΣΚΩΜΑ ΣΤΗΝ ΚΟΙΛΙΑ ΑΝΑΚΟΥΦΙΣΗ\nΑΝΑΚΟΥΦΙΣΗ ΑΠΟ ΦΟΥΣΚΩΜΑ


Η κοκκινομάλλα Ιταλίδα που θες να την… πιεις στο ποτήρι (pics) | Protathlima.com\nΔείτε τις αναρτήσεις της και θα καταλάβετε.\nΤη λένε Carolina Dallari και ζει στο Μιλάνο. Δεν είναι φυσική κοκκινομάλλα όπως θα διαπιστώσετε από τις παρακάτω φωτογραφίες, αλλά επέλεξε αυτό το χρώμα πρόσφατα και νομίζουμε ότι της πάει πολύ.\nΗ ευλυγισία της Ντανιέλα Μπλούμε τρέλανε το Instagram (pics/vid)\nΝτορέτα Παπαδημητρίου: Ποζάρει με το μαγιό της και «ρίχνει» το Instagram (pics/vid)\nΤην ακολουθούν 230 χιλιάδες χρήστες του Instagram και ο αριθμός αυτός όσο πάει κι αυξάνεται. Κι αν ρίξετε μια ματιά παρακάτω, θα καταλάβετε αμέσως και το γιατί…\nA post shared by Carolina (@carolinadallari)


Το Kenwood TS-480HX είναι ένας πομποδέκτης Βραχέων και 6Μ all mode με ισχύ εξόδου 200 Watt. Περιλαμβάνει ψηφιακή επεξεργασία σήματος τόσο στην εκπομπή όσο και στην λήψη. Η δυναμική περιοχή του δέκτη του που βασίζεται σε τετραπλό μίκτη είναι εξαιρετική και αντάξια του θρυλικούTS-950. Οι συχνότητες που καλύπτει στην λήψη είναι από 500 KHz μέχρι 60 MHz ενώ υποστηρίζεται απ' ευθείας εισαγωγή συχνοτήτων από το πληκτρολόγιο.\nΗ πρόσοψή του είναι αποσπώμενη, έχει ενσωματωμένο μεγάφωνο και μπορεί να τοποθετηθεί μέχρι 5 μέτρα μακριά από το κυρίως σώμα του πομποδέκτη. Η οθόνη του όπως και κουμπιά χειρισμού είναι φωτιζόμενα. Το Kenwood TS-480HX διαθέτει 100 μνήμες και πολλαπλούς τρόπους σάρωσης συχνοτήτων.\nΗ ισχύς εξόδου του φτάνει τα 200 Watt και η ελάχιστη εκπεμπόμενη ισχύς μπορεί να είναι 5 Watt. Διαθέτει menu με πολλές επιλογές που μπορούν να οριστούν από τον χρήστη. Μπορεί να δεχτεί μέχρι 2 επιπλέον φίλτρα για τις μέσες συχνότητες και συνοδεύεται με μικρόφωνο που διαθέτει και πλήκτρα UP/DOWN.\nΜπορεί να συνδεθεί με πολλούς τύπους κεραιών. Η μεγάλη ισχύς εξόδου του που φτάνει τα 200 Watt το κάνει να ξεχωρίζει από όλους τους πομποδέκτες της κατηγορίας του.\nΤο Kenwood TS-480HX παρά τις εξελιγμένες τεχνικές του προδιαγραφές και την πρακτικότητά του έχει πολύ χαμηλή τιμή επιτρέποντας την εύκολη απόκτησή του από οποιονδήποτε θέλει ένα πολύ καλό πομποδέκτη HF και6M με μεγάλη ισχύ χωρίς να χρειαστεί να ξοδέψει πολλά χρήματα.\nΒάρος συσκευασίας (ογκομετρικό): 9κ.


Στις παλιές της δόξες επιστρέφει η Fnatic\nΓια πρώτη φορά μετά το 2015 επιτέλους είδαμε το λάβαρο της Fnatic να κυματίζει στον τελικό του EU LCS. Οι fans το πίστεψαν, η ομάδα απέδωσε!\nΑπέναντι σε έναν ομολογουμένως πολύ δυνατό αντίπαλο, με σερί πρωτιές στο region, η Fnatic κατάφερε να κοιτάξει στα μάτια την G2 και να αποδείξει πως έχει επιστρέψει για τα καλά και σηματοδοτεί έτσι μια νέα εποχή για την Ευρώπη. Άλλωστε γνωρίζαμε πως οι αλλαγές στο ρόστερ της G2 θα ήταν μοιραίες.\nΗ μεγάλη έκπληξη ήταν βέβαια ο mid laner της ομάδας, ο Caps, ο οποίος είχε προκαλέσει θύελλα αντιδράσεων με τα λάθη του στο παρελθόν, αλλά κατάφερε να τους διαψεύσει όλους απέναντι σε έναν Perkz που βρισκόταν στην λίστα με τους MVP για φέτος. Kill μετά από kill κατάφερε πάντως να ανοίξει τον δρόμο για τον πραγματικό MVP του region, τον Rekkles.\nΔεν σας έφτανε ένα pentakill; Σας έδωσε και δεύτερο!\nΑυτή η δύναμη άρχισε να μετατρέπεται σε φόβο, καθώς στο τρίτο παιχνίδι η G2, με φόβο να μην τους κατατροπώσει ο Rekkles, διέλυσαν το παιχνίδι τους.\nΗ Fnatic έτσι, με ηθικό ακμαιότατο και φορτσάτο ρόστερ θα πάει στο MSI μαζί με την Team Liquid.\nΜια διαφορετική κορυφή είδε ο τελικός του NA LCS\nH Riot Games δημιουργεί Arcade παιχνίδι


Βίβιαν Ρέντινγκ: Να διαλυθεί η Τρόικα – Η ΕΕ δεν χρειάζεται το ΔΝΤ | ΟΙΚΟΝΟΜΙΑ | iefimerida.gr\nΜΠΟΡΕΙ ΝΑ ΑΠΟΧΩΡΗΣΕΙ ΜΕΣΑ ΣΕ ΔΥΟ ΜΗΝΕΣ\nΥπέρ της κατάργησης της Τρόικα τάχθηκε η Βίβιαν Ρέντινγκ. Η Ευρωπαία Επίτροπος Δικαιοσύνης τόνισε πως η ΕΕ δεν χρειάζεται το ΔΝΤ, καθώς μπορεί και πρέπει να επιλύει τα προβλήματα της Ευρώπης χωρίς βοήθεια. Και πρόσθεσε ότι το Ταμείο μπορεί να αποχωρήσει μέσα σε δύο μήνες.\nΣε δηλώσεις της στην εφημερίδα «Stuttgarter Zeitung», οι οποίες θα δημοσιευθούν την Τετάρτη, η Βίβιαν Ρέντινγκ τόνισε πως η Τρόικα ήταν απαραίτητη όταν συνέτρεχε μία κατάσταση εκτάκτου ανάγκης, «όταν χρειαζόταν να δημιουργηθεί κάτι στα γρήγορα. Πλέον όμως η Ευρώπη διαθέτει τα αναγκαία όργανα, αλλά και την εμπειρία να φέρει σε πέρας τις κατάλληλες αναλύσεις και να παρεμβαίνει σε οικονομικές και χρηματοοικονομικές κρίσεις».\nΠαράλληλα η Επίτροπος υπογράμμισε πως η ΕΕ μπορεί χειριστεί καλύτερα από το ΔΝΤ το οικονομικό μοντέλο το οποίο ορίζει η Συνθήκη της ΕΕ. Επιπλέον χαρακτήρισε παράλογο το γεγονός ότι χώρες με χαμηλότερο ΑΕΠ από την Ελλάδα, όπως η Βραζιλία και η Ινδία, να συνεισφέρουν για τον δανεισμό της.\nΗ Γερμανία και η Φινλανδία επιμένουν ότι το ΔΝΤ θα πρέπει να συμμετέχει στην διαχείριση οικονομικών κρίσεων. Ομως, ο Βόλφγκανγκ Σόιμπλε είχε δηλώσει τον προηγούμενο μήνα πως η συμμετοχή του Ταμείου δεν είναι μόνιμη και πως θα μπορέσει να αποχωρήσει από την Τρόικα όταν ολοκληρωθούν τα τρέχοντα συμφωνημένα προγράμματα χρηματοοικονομικής στήριξης.\nΠάντως η Ρέντινγκ δήλωσε ότι το ΔΝΤ θα μπορούσε να αποχωρήσει μέσα σε δύο μήνες.


Κορφιάτικο: Τραγική κατάσταση στη Βρετανία με τον Στρατό στα πρατήρια καυσίμων!\nΤραγική κατάσταση στη Βρετανία με τον Στρατό στα πρατήρια καυσίμων!\nΗ βρετανική κυβέρνηση ανακοίνωσε ότι θέτει σε ετοιμότητα τις ένοπλες δυνάμεις, στο πλαίσιο ευρύτερων μέτρων για τη διαχείριση της κρίσης στην αλυσίδα εφοδιασμού, που οδήγησε σε ελλείψεις καυσίμων στα πρατήρια, εξαιτίας αγορών πανικού εκ μέρους των αυτοκινητιστών. Η απόφαση για την κινητοποίηση των ενόπλων δυνάμεων ακολουθεί την εκτεταμένη έλλειψη οδηγών φορτηγών που προκάλεσε σοβαρά προβλήματα εφοδιασμού για τους εμπόρους λιανικής και τα εστιατόρια κατά τους λίγους τελευταίους μήνες, με συνέπεια σημαντικές ποσότητες καυσίμων να μη φτάνουν στα πρατήρια εφοδιασμού.\n«Εφόσον χρειαστεί, η ανάπτυξη στρατιωτικού προσωπικού θα παράσχει στην αλυσίδα εφοδιασμού πρόσθετη δυνατότητα μεταφοράς καυσίμων, ως ένα προσωρινό μέτρο, ώστε να βοηθήσει στη χαλάρωση των πιέσεων που προκαλούνται από εξάρσεις στη ζήτηση καυσίμων σε τοπικό επίπεδο». Οι οδηγοί βυτιοφόρων του στρατού θα λάβουν ειδική εκπαίδευση πριν από την ανάπτυξή τους, ώστε να μπορούν να προσαρμοστούν στην αντιμετώπιση ζητημάτων που σχετίζονται με την αλυσίδα εφοδιασμού, όπως ανακοίνωσε η κυβέρνηση.


Pass'Aran στάδιο 2. Estagnous - Maison du Valier - Ταξίδι - 2020\nΤο δεύτερο στάδιο της Pass'Aran, από το καταφύγιο του Estagnous στο Maison du Valier, είναι το πιο άτυπο από όλα. Είναι σχεδόν όλη η κατηφόρα αν δεν αναλάβετε την ανάβαση στην πρώτη ώρα στο Mont Valier, ύψους 2.838 μ. Για όσους υποφέρουν στις κατηφόρες δεν είναι καλά νέα, αλλά εκείνοι που απολαμβάνουν το τοπίο θα ανακαλύψετε το χαμηλό βουνό, με τα δάση οξιάς και φουντουκιών καλυμμένα με βρύα και όμορφο παλιό παγετώνα στην αρχή της σκηνής.\nPass'Aran Στάδιο 2\nΤο δεύτερο στάδιο του Pass'Aran είναι α από το απλούστερο να είναι ως επί το πλείστον κάτω. Ευτυχώς ο δρόμος είναι σε καλή κατάσταση, γεγονός που κάνει τα πόδια να μην υποφέρουν πάρα πολύ. Επιπλέον, ο δρόμος έχει απότομες αλλαγές στο τοπίο, γεγονός που το καθιστά όχι μόνο όμορφο αλλά και πολύ διασκεδαστικό.\nΗ διαδρομή ξεκινάει όταν προετοιμάζεται το πρωινό στο Estagnous Refuge, μεταξύ 7 και 8 το πρωί, ιδανικό τόσο για τη βιασύνη Mont Valier ή ξεκινήστε την κάθοδο προς τα εμπρός Maison du Valier. Εάν αποφασίσετε να κάνετε την κλασική διαδρομή ξεκινά πίσω από το καταφύγιο από ένα διαδρομή με κίτρινα σημάδια, ένα μονοπάτι που ανεβαίνει σε μια πλαγιά στο πέρασμα του Col de Pecouch, ύψους 2,462 μ.\nΣτάδιο 2 Pass'Aran - Εσθονικό καταφύγιο\nΗ αρχή της σκηνής είναι μια ελαφρώς απότομη ανάβαση, αλλά στη συνέχεια ξεχάστηκε εύκολα όταν βλέπεις τη μακρά κάθοδο που είναι λίγο αργότερα. Από το πέρασμα του Col de Pecouch στο Etang de Milouga Υπάρχει α βραχώδες έδαφος που θα μπορούσε να ήταν ένας αρχαίος παγετώνας και αυτό δεν πρέπει να διαρκέσει περισσότερο από μία ώρα. Σε αυτή την ενότητα υπάρχουν σημεία που μπορείτε να βρείτε τεχνητά στηρίγματα, ειδικά κοντά στη λίμνη, δεδομένου ότι η κάθοδος είναι πολύ πιο κάθετη.\nΣτάδιο 2 Pass'Aran - Etang de Milouga\nΜόλις βρίσκεστε στο Etang de Milouga, μπορείτε να δείτε στο φόντο το Etang de Araueeh, μία από τις καλύτερες όψεις ολόκληρης της διαδρομής. Μια λίμνη μπροστά από μια άλλη και κολλημένη σε τους αιχμές άνω των 2.500m. Εδώ μερικές φορές η ομίχλη έρχεται να δημιουργήσει μια ατμόσφαιρα αντάξια του unanovela του Tolkien.\nΜόλις εγκαταλειφθούν οι λίμνες, ξεκινά μια μικρή ανάβαση και μια σχεδόν επίπεδη διαδρομή πάνω στα πράσινα λιβάδια. Στα αριστερά μπορείτε να δείτε ένα ισχυρό χείμαρρο που δημιουργείται από την αποστράγγιση των λιμνών και αρκετούς καταρράκτες. Λίγο μετά την άφιξή σας στο Cabane du Taus, ένα μικρό καταφύγιο σε περίπτωση που το πράγμα πήρε άσχημο.\nΣτάδιο 2 Pass'Aran - Cabane du Taus\nΣε αυτό το σημείο τα γαλλικά Πυρηναία αρχίζουν να δείχνουν όλη την ομορφιά τους. Ένα εκθαμβωτικό πράσινο, μια θάλασσα από σύννεφα και αρκετές κορυφογραμμές που αντιστέκονται στον ουρανό. Στο βάθος, ο θόρυβος πολλών καταρρακτών και ο αέρας που χτυπάει τις φτέρες και τα φυτά που κατοικούν σε αυτόν τον μικρό παράδεισο.\nΜετά την καμπίνα φτάνετε σε μια παράκαμψη όπου πρέπει να πάρετε το μονοπάτι στα αριστερά, πηγαίνοντας κάτω από ένα μακρύ ζιγκ-ζαγκ και αυτό κατεβαίνει στο καταφύγιο. Εδώ η κίτρινη ένδειξη του δρόμου αφήνεται να επιστρέψει για να πάρει την κόκκινη και λευκή σήμανση του GR 10 της διέλευσης Pass'Aran.\nΣτάδιο 2 Pass'Aran\nΣτην κάθοδο μπορείτε να δείτε το εντυπωσιακό αριστερό στο κάτω μέρος Καταρράκτη Μασκαδέτ. Είναι ίσως σε αυτό το σημείο της διασταύρωσης όπου μπορείτε να δείτε τις δραστικές αλλαγές στο τοπίο που περνούν από περιοχές που καλύπτονται από φουντούκια, πεύκα και φτέρες για να εισέλθουν δάσος οξιάς κατασκεύασε μια σκηνή των ξωτικών του Κυρίου των Δαχτυλιδιών. Σε αυτό το τμήμα της διασταύρωσης οι βράχοι καλύπτονται με βρύα και η βλάστηση φαίνεται να έχει ληφθεί από μια ζούγκλα στην Κόστα Ρίκα, είναι απλά σαν να ζουν ένα όνειρο, είναι πραγματικά θεαματικό.\nΚάποτε φτάνετε σε έναν επιβλητικό καταρράκτη και η διαδρομή αρχίζει να είναι παράλληλη με τον ποταμό στο καταφύγιο. Ολόκληρη αυτή η ενότητα βρίσκεται υπό την προστασία του δάσους, συνήθως στη σκιά, αλλά με το σκέφτηκε να είναι μέσα σε ένα παραμυθένιο τοπίο.\nΜπορείτε να σταματήσετε και να απολαύσετε τους καταρράκτες ή τους καταρράκτες. Αυτό το μέρος των Πυρηναίων είναι τόσο υγρό, που νιώθετε υγρό όλη την ώρα. Αν έχει βρέξει, αυτό το τμήμα είναι συνήθως γεμάτο λάσπη και είναι εύκολο να γλιστρήσει, οπότε πρέπει να είστε πολύ προσεκτικοί για να μην πέσετε.\nΣτάδιο 2 - Καταρράκτης στο Pass'Aran\nΑυτή η ενότητα είναι ευθεία στοMaison du Valier, σε ύψος 950 μ., και υπάρχουν πολλά πανοράματα για να τραβήξετε καλές φωτογραφίες. Μερικές φορές το δάσος ανοίγει και είναι δυνατόν να δει κανείς τον περιστασιακό καταρράκτη αρκετών ιστοριών.\nΛίγο μόλις φτάσετε στο καταφύγιο, το οποίο θα βρείτε δίπλα στον ποταμό, στην αριστερή όχθη. Για να αποκτήσουν πρόσβαση έχουν ενεργοποιήσει πολλές μικρές γέφυρες από την αριστερή όχθη. Αυτό το καταφύγιο δεν είναι μόνο εξαιρετικό, αλλά μοντέρνο. Θα έλεγα ότι πρόκειται μάλλον για ένα ξενοδοχείο και ένα εστιατόριο, δεδομένου ότι είναι προσβάσιμο με αυτοκίνητο.\nΑπόσταση: 12,3 χλμ\nΚατά προσέγγιση διάρκεια (i / v) : 3 ώρες\nΜέγιστο υψόμετρο: 2.838 μ\nΜε μια μακρά κάθοδο μια μικρή ανάβαση δεν έρχεται τίποτα λάθος. Το Mont Valier είναι το ψηλότερο σημείο του Pass'Aran, επομένως είναι πολύ κοινό να ανεβαίνετε στην κορυφή του και να δείτε όλες τις λίμνες που το περιβάλλουν, εκτός αν η θάλασσα των νεφών το εμποδίζει.\nΜε πόσο όμορφη είναι η διασταύρωση κάτω από το δρόμο που φέρει ο κίτρινος φάρος, το λογικό είναι να αγνοήσετε αυτήν την επιλογή, εκτός αν έχετε σκαρφαλώσει στο Mont Valier και εξαντλημένους φράχτες. Ο επίσημος χάρτης σηματοδοτεί αυτή τη διαδρομή με μια κόκκινη και άσπρη διακεκομμένη γραμμή. Λίγοι άνθρωποι κάνουν συνήθως αυτό το τμήμα, εκτός από το ότι έρχεστε μόνο σε αυτό το καταφύγιο για να ανεβείτε Mont Valier.\nΑυτές είναι οι συστάσεις μας για το δεύτερο στάδιο της εγκάρσιας διασταύρωσης Pass'Aran:\nMaison du Valier (950μ)\nΕίναι το πιο μοντέρνο καταφύγιο των 5. Μπορείτε να κοιμηθείτε σε κρεβάτια με δικό σας μαξιλάρι, φύλλο και κουβέρτα. Η υπηρεσία δεν είναι η καλύτερη, αλλά το site αξίζει τον κόπο.\nΒαθμολογήστε έξω από το διαβατήριο Pass'Aran. Νύχτα στα € 52 και ημιδιατροφή σε € 62\nΔείπνο καλά παρουσιάστηκε αλλά σπάνια\nΤο πρωινό είναι από τις 7:30\nΣτον τελευταίο όροφο, πάνω από το εστιατόριο υπάρχει ένας ιδανικός χώρος για να έχετε κάποια Gin Tonics\nΥπάρχει ηλεκτρικό ρεύμα έτσι είναι δυνατή η φόρτιση μπαταριών ή κινητών τηλεφώνων\nΔεν υπάρχει διαδίκτυο αλλά κάλυψη\nΤα κρεβάτια τους έχουν το καθένα το μαξιλάρι και τα φύλλα τους\nΜπορείτε να έχετε πρόσβαση με αυτοκίνητο\nΜάτι με την τιμή των ποτών και την τροφή\nΣτάδιο 2 Pass'Aran - Maison du Valier\nΣτον χάρτη 2014/2015 του Εκδοτικός οίκος Alpine Η σκηνή σημειώνεται με κίτρινο χρώμα. Σε προηγούμενες εκδόσεις με κόκκινο χρώμα\nΜπορεί να γίνει σε λιγότερο χρόνο από ό, τι τα επίσημα σήματα χάρτη\nΑν και αρχικά η κλίση φαίνεται υψηλή, η κάθοδος είναι από έναν εξαιρετικό δρόμο, στενό σε πολλά τμήματα, αλλά χωρίς υπερβολική δυσκολία\nΚάντε κλικ εδώ για να δείτε το τρίτο στάδιο\nCopyright 2020 \_ Ταξιδιωτικό περιοδικό \_ Pass'Aran στάδιο 2. Estagnous - Maison du Valier


Υπουργός: Στα Τ.Ε.Ι. παίχτηκαν σοβαρά πολιτικά παιχνίδια τις τελευταίες δεκαετίες\nΑρχική > Υπουργός: Στα Τ.Ε.Ι. παίχτηκαν σοβαρά πολιτικά παιχνίδια τις τελευταίες δεκαετίες\n«Στα Τ.Ε.Ι. επάνω έχουν παιχτεί τα πιο σοβαρά πολιτικά παιχνίδια τις τελευταίες δεκαετίες», είπε ο υπουργός Παιδείας Κ. Γαβρόγλου Παιδείας σήμερα στην Επιτροπή Μορφωτικών Υποθέσεων της Βουλής κατά τη συζήτηση επί του πολυνομοσχεδίου «σκούπα»,  και τόνισε:\nΤα Τ.Ε.Ι. κατάφεραν πολλά Τμήματα - όχι όλα και υπάρχουν πολλά προβλήματα με πολλά Τμήματα- αλλά και πάρα πολλά Τμήματα κατάφεραν να αναδειχθούν ως υποδειγματικά Τμήματα στην πατρίδα μας. Ας το «χαιρετίσουμε» και αυτό. Δεν το έκανε η Πολιτεία , οι άνθρωποι το έκαναν!\nΤι λέμε, λοιπόν, εμείς; Λέμε, ότι να υπάρχει μια Επιτροπή και με πανεπιστημιακούς, προφανώς, που να δούμε τα κριτήρια και αυτά τα κριτήρια, πώς θα ικανοποιηθούν από τα Τμήματα που μπορούν να παρέχουν διδακτορικά από τα Τ.Ε.Ι., το πρώτο παράδειγμα.\nΤο δεύτερο. Προσπαθούμε να διερευνήσουμε τις δυνατότητες της ίδρυσης Πανεπιστημίου Δυτικής Αττικής με τη συνένωση των δύο Τ.Ε.Ι. Αθήνας και Πειραιά, ακριβώς επειδή υπάρχουν πολλά ίδια Τμήματα εξαιρετικού επιπέδου. Όλα; Όχι!\nΝα δούμε λοιπόν, η Πολιτεία εάν θέλει να κάνει αυτό το εγχείρημα, τι πρέπει να κάνει και αυτή. Μπορεί να πρέπει να δώσει θέσεις, μπορεί να πρέπει να δώσει κάποια χρήματα παραπάνω κ.λπ..\nΔιερευνούμε λοιπόν, αυτό. Αλλά, κοιτάξτε τι έγινε. Το λέω θετικά. Όταν άρχισε να λειτουργεί αυτό, συζητήθηκε και στη σύνοδο πρυτάνεων και πραγματικά, θέλω να σας μεταφέρω ότι, πέρα από κάποιες μεμονωμένες φωνές, υπάρχει μια αποδοχή αυτών των εγχειρημάτων.\nΆρχισαν να γίνονται συζητήσεις, ανάμεσα στο ΤΕΙ Πελοποννήσου και το πανεπιστήμιο Πελοποννήσου, στο ΤΕΙ Ηπείρου και το πανεπιστήμιο Ιωαννίνων, στο ΤΕΙ δυτικής Μακεδονίας και στο πανεπιστήμιο δυτικής Μακεδονίας. Μπορεί να ξεχνάω κάποιο ή κάποια δεν έχει σημασία. Άρχισαν, συζητήσεις. Αυτές δεν έχουν γίνει, από μετά τη χούντα.\nΆρα, μια πρωτοβουλία, η οποία είναι σε αυτό το στάδιο που είναι, δημιούργησε μια δυναμική\nΗ δυναμική δεν είναι ούτε να συγχωνευτούν τα μεν με τα δε, ούτε να απορροφηθούν τα μεν μετά δε. Δεν είναι τίποτα τέτοιο.\nΕίναι συζητήσεις για συνέργειες για τα επόμενα βήματα. Αυτό, επίσης, το θεωρούμε πάρα πολύ σημαντικό.\nΚώστας Γαβρόγλου Τεχνολογικά Εκπαιδευτικά Ιδρύματα Βουλή \nSource URL: https://www.esos.gr/arthra/51929/ypoyrgos-sta-tei-paihtikan-sovara-politika-paihnidia-tis-teleytaies-dekaeties


Απόλυτα υγιής ο Πέτγουεϊ | Onsports.gr\nhome ΜπάσκετΑ1 ΑνδρώνΑπόλυτα υγιής ο Πέτγουεϊ Κοινοποιήστε\nΑπόλυτα υγιής ο Πέτγουεϊ\tΣυντάκτης: Αλέξανδρος Πρίφτης Δημοσίευση: Τρίτη, 13 Σεπτεμβρίου 2011 16.01\nΜε απόλυτη επιτυχία πέρασε τις ιατρικές εξετάσεις το νέο μεταγραφικό απόκτημα του Ρεθύμνου, Μπρεντ Πέτγουεϊ.\tΟ Αμερικανός σέντερ βρίσκεται στην Κρήτη από την Κυριακή (11/09) και τη Δευτέρα (12/09) προπονήθηκε το πρωί κανονικά με την υπόλοιπη ομάδα, ενώ στη συνέχεια πέρασε από το ιατρείο του γιατρού της ομάδας Αντώνη Παπουτσιδάκη. Τα αποτελέσματα των εξετάσεών του ήταν «καθαρές» με αποτέλεσμα να τεθεί κανονικά στη διάθεση του προπονητή του ενόψει της προετοιμασίας του συλλόγου για την ερχόμενη σεζόν. Ο Στέργιος Κουφός πάντως, έχει όλους τους παίκτες στη διάθεσή του πλέον, καθώς ο Κέσεϊ Μίτσελ ξεπέρασε πλήρως τη γαστρεντερίτιδα που τον απασχολούσε και πλέον προπονείται κανονικά με τους υπόλοιπου συμπαίκτες του.\nΣτην Ελλάδα έρχομαι για δεύτερη φορά, καθώς είχα αγωνιστεί στον Ηλυσιακό πριν από δύο χρόνια. Το Ελληνικό πρωτάθλημα είναι ένα από τα καλύτερα της Ευρώπης. Αγωνίζονται εξαιρετικοί παίκτες και ο συναγωνισμός είναι μεγάλος. Είμαι πολύ χαρούμενος που θα βρεθώ ξανά σε μία τόσο ανταγωνιστική διοργάνωση».\tΚατηγορία: Μπάσκετ Α1 Ανδρών


ΜΕΤΑΤΡΟΠΗ ΓΥΜΝΑΣΤΗΡΙΟΥ - ΣΧΟΛΗ ΧΟΡΟΥ ΑΠΟ Ο.Ε. ΣΕ ΣΥΛΛΟΓΟ - Θέματα Λύσης - Διακοπής - Τροποποίησης Εταιριών - Κοινότητα Λογιστών Βήμα συζητήσεων\nBy pkosmid, August 20, 2013 in Θέματα Λύσης - Διακοπής - Τροποποίησης Εταιριών\nΓυμναστήριο - σχολή χορού με μορφή Ο.Ε. β΄κατηγορίας, μπορεί να κάνει μετατροπή σε σύλλογο; Και ποια είναι η διαδικασία.\nτο γυμναστήριο, σχολή χορού θα πάψει να έχει εμπορική ιδιότητα ?\nθα πάψουν τα αφεντικά να βάζουν στην τσέπη τους τα κέρδη ?\nΤα μισά γυμναστήρια σαν σύλλογοι δουλεύουν... ο κόσμος το 'χει τούμπανο και μεις κρυφό καμάρι.\nοταν σου σκασει ο σδοε να το πεις αυτο οχι σε εμας\nγιατι δεν κανουμε και μεις τα γραφεια μας συλλογο ΑΓΑΝΑΚΤΗΣΜΕΝΩΝ ΦΟΡΟΛΟΓΟΥΜΕΝΩΝ ?\nPRESJOHN, PANAGIOTISTHESS, Auditor and 1 other reacted to this\nΘα λυθεί η ΟΕ , θα κάνει διακοπή στην ΔΟΥ και θα πρέπει να ιδρυθεί και ο "κατάλληλος" σύλλογος . (ΠΡΟΣΟΧΉ ΣΤΙΣ ΕΠΙΣΗΜΑΝΣΕΙΣ ΤΩΝ ΣΥΝΑΔΕΛΦΩΝ ).\nΝα προσέξουν πολύ οι συνάδελφοι που έχουν σχέσεις με τέτοιες περιπτώσεις . Υπάρχει ο κίνδυνος να τους πάρει και αυτούς η μπάλα.\nΤΙ ΕΝΝΟΕΙΤΕ? ΔΕΝ ΕΙΝΑΙ ΝΟΜΙΜΟ?\nΔεν είναι νόμιμο να συμβουλεύεις τον πελάτη για κάτι το παράνομο, αυτό εννοώ.\nΜα τόσο εύκολα μπορεί μια κερδοσκοπική εταιρεία να γίνει Σύλλογος μη κερδοσκοπικού χαρακτήρα; Δεν το αντιλαμβάνεσαι ότι θα ψαχθεί από τους ελέγχους; Δηλαδή οι εισπράξεις για την σχολή χορού και η χρήση των οργάνων του γυμναστηρίου, τι θα είναι ; Εισφορές υπέρ φιλοπτώχου ταμείου; Για σκέψου το λίγο...\nΝα ξεκαθαρίσω ότι δεν πρότεινα κάτι τέτοιο. Έχουν όμως ανοίξει στην περιοχή άλλα τέσσερα τα όποια είναι σύλλογοι και δεν έχουνε ούτε Ο.Α.Ε.Ε. ούτε και Φ.Π.Α. μόνο είσπράξεις το πώς τα δηλώνουνε δεν γνωρίζω.\nΗ Ο.Ε. δεν έχει κέρδη και ψάχνουν να βρούνε μια άλλη λύση και εαν είναι δυνατόν.\nΔεύτερον δεν υπάρχουνε όργανα κάνουνε γυμναστική άλλου είδους π.χ. zumba.\nΑλλά θα ήθελα τις γνώμες σας και σας ευχαριστώ.\nδεν έχουν ΟΑΕΕ λες ούτε ΦΠΑ μόνο εισπράξεις\nαπορία , τα κέρδη πως τα τσεπώνουν ?


Μήνυμα Μάας σε Τουρκία: Η Γερμανία στο πλευρό της Ελλάδας - Αρκεί μια σπίθα για ανάφλεξη | NewsNowgr.com\nΜήνυμα Μάας σε Τουρκία: Η Γερμανία στο πλευρό της Ελλάδας - Αρκεί μια σπίθα για ανάφλεξη\n«Κύριος σκοπός της επίσκεψής μου -και με αυτό δεν αποκαλύπτω κάποιο μυστικό- είναι η τεταμένη κατάσταση στην Ανατολική Μεσόγειο. Η συνεχώς εντεινόμενη κλιμάκωση την οποία υποχρεωθήκαμε να παρακολουθήσουμε τις τελευταίες εβδομάδες, δημιουργεί σε μας αλλά και σε άλλους εταίρους της ΕΕ και του ΝΑΤΟ μεγάλες ανησυχίες και προβληματισμό\n. Και όπως γνωρίζεις, θα συνεχίσω το ταξίδι μου στην Άγκυρα για να μιλήσω και εκεί να συνεχίσω τις συνομιλίες για να υπάρξει κατά κάποιο τρόπο αποκλιμάκωση στην Ανατολική Μεσόγειο. Έφτασα σήμερα εδώ, έχοντας στις αποσκευές μου δύο μηνύματα, εξίσου σημαντικά για μένα. Το πρώτο είναι ότι η Γερμανία και ολόκληρη η ΕΕ στέκεται σταθερά στο πλευρό της Ελλάδας με αίσθημα αλληλεγγύης. Και το δεύτερο μήνυμα είναι ότι αυτό που χρειαζόμαστε τώρα και άμεσα είναι δείγμα αποκλιμάκωσης και μία πρόθεση για διάλογο, βούληση για διάλογο και αυτό με τις προϋποθέσεις που θέτει το Διεθνές Δίκαιο.\n«Τη στιγμή αυτή που μιλάμε η Τουρκία συνεχίζει να παρανομεί, να κλιμακώνει, να προκαλεί, παρά τις παροτρύνσεις των εταίρων, των γειτόνων και των συμμάχων. Εμμένει, παρά την αυτοσυγκράτηση και τη σύνεση που επιδεικνύει η ελληνική πλευρά σε μια προσπάθεια δημιουργίας τετελεσμένων. Και αντί για αποκλιμάκωση παρατηρούμε νέες προκλήσεις. Παρατηρούμε απόπειρα υλοποίησης επεκτατικών σχεδίων σε βάρος γειτόνων και συμμάχων. Παρατηρούμε τη διατύπωση νεο-οθωμανικών ιδεολογημάτων, άκριτου επεκτατισμού και ελέγχου της Μεσογείου. Παρατηρούμε τη συνεχιζόμενη υπονόμευση της σταθερότητας ολόκληρης της περιοχής με κραυγαλέες και απολύτως καταδικαστέες παραβιάσεις του Διεθνούς Δικαίου και μάλιστα σε βάρος δύο κρατών-μελών τηςΕΕ, της Ελλάδας και της Κύπρου. Ωστόσο, επιτρέψτε μου να το ξεκαθαρίσω για μια ακόμη φορά. Η εμμονή στην παραβατικότητα δεν οδηγεί στη δημιουργία δικαίου. Για την ακρίβεια δεν οδηγεί πουθενά. Και είναι προφανές ότι το διακύβευμα στην Ανατολική Μεσόγειο υπερβαίνει τα όρια διμερών διαφορών. Αφορά ολόκληρη την ΕΕ, ολόκληρη την ευρωπαϊκή οικογένεια. Αφορά τα κυριαρχικά δικαιώματα της ΕΕ, αφορά την ενεργειακή ασφάλεια της ΕΕ. Αφορά την ασφάλεια της Μεσογείου. Αφορά την αξιοπιστία της Ένωσης και γι' αυτό και δεν χωρούν διπλά σταθμά, διπλά standards.\nΚαι θα ήθελα μ' αυτή την ευκαιρία να γίνω σαφής προς όλους χωρίς μεγαλοστομίες, που δεν μας χαρακτηρίζουν, χωρίς αλαζονεία, που δεν μας χαρακτηρίζει, χωρίς απειλές, που δεν χρησιμοποιούμε, η Ελλάδα θα υπερασπίσει -εν ονόματι του Δικαίου- την κυριαρχία και τα κυριαρχικά της δικαιώματα. Η Ελλάδα θα υπερασπίσει τα εθνικά και ευρωπαϊκά σύνορα, την κυριαρχία και τα κυριαρχικά δικαιώματα της Ευρώπης. Δεν έχει την επιλογή του άλλως πράττειν. Και θα παρακαλούσα γι' αυτό θερμότατα να μην υπάρχει η οποιαδήποτε παρανόηση. Πολλοί μας συνιστούν διάλογο. Μα η Ελλάδα έχει αποδείξει ότι είναι και παραμένει έτοιμη για διάλογο. Όμως δεν υφίσταται διάλογος υπό το καθεστώς απειλών. Δεν υφίσταται διάλογος υπό το καθεστώς προκλήσεων. Και σε τελευταία ανάλυση δεν νοείται διάλογος -όχι μόνο για την Ελλάδα, για οποιοδήποτε κράτος- την στιγμή που παραβιάζονται τα κυριαρχικά του δικαιώματα και η κυριαρχία του. Ο βιασμός του δικαίου δεν μπορεί και δεν πρέπει να επιτραπεί να αποτελεί βάση διαλόγου. Η συνέχιση της προκλητικής συμπεριφοράς της Τουρκίας το μόνο που κάνει είναι να αποδεικνύει περίτρανα διεθνώς ότι οι αναφορές στο διάλογο και στο διεθνές δίκαιο είναι καθαρά προσχηματικές. Απαραίτητο στοιχείο για διάλογο είναι ένας αξιόπιστος συνομιλητής και ένα σαφές πλαίσιο αναφοράς. Και το πλαίσιο αναφοράς είναι οι κανόνες του Διεθνούς Δικαίου. Εύχομαι αυτό να είναι κατανοητό στην Άγκυρα την οποία ο Heiko θα επισκεφθεί στη συνέχεια. Για μας, η προσήλωση στο διάλογο -υπό τις ανωτέρω πάντα προϋποθέσεις- ευρίσκει ευήκοον ους. Αντίθετα, η συμπεριφορά της Τουρκίας και οι διαρκείς απειλές της είναι ενδεικτικές της λανθασμένης αντίληψης που έχει για την ανθρωπότητα του 21ου αιώνα. Επιμένει στην προβολή αλαζονικής ισχύος, όταν ο κανόνας είναι ο σεβασμός του Διεθνούς Δικαίου και των κανόνων της καλής γειτονίας.».\nΕπιμένουν οι Σαουδάραβες για τον Μακέντα\nMusk θεωρεί το νικέλιο πολυτιμότερο από τον χρυσό\nΖέτα Δούκα: Συγκλονίζει με το μήνυμά της ένα μήνα μετά την εξομολόγηση (Pic)\nΔημήτρης Μοθωναίος: Το συγκινητικό μήνυμα που βρήκε στο παρμπρίζ του (Pic)\n«Ανώμαλη» προσγείωση για Ogier στην Ελλάδα\nΤο περπάτημα, όπως τονίζουν και οι ειδικοί, είναι μια από τις καλύτερες μορφές άσκησης\nΝαρκωτικά, στρίπερς, σκάνδαλα - Η «αχίλλειος πτέρνα» στον δρόμο του Τζο Μπάιντεν για την προεδρία των ΗΠΑ\nΈνωση Εισαγγελέων: Επιστολή σε Χρυσοχοΐδη για προστασία με αφορμή τη διάρρηξη στο σπίτι της Τουλουπάκη\nΕΟΦ: Απαγόρευσε 2 αντισηπτικά τζελ


Munich Gresca Παπούτσια Εσωτερικού Ποδοσφαίρου Κόκκινο, Goalinn\nΠεριγραφή προϊόντος Munich Gresca Παπούτσια Εσωτερικού Ποδοσφαίρου\nΑνακαλύψτε Munich Gresca Παπούτσια Εσωτερικού Ποδοσφαίρου σε απόθεμα και στην καλύτερη τιμή. Επισκεφθείτε goalinn, στο ηλεκτρονικό σας κατάστημά για ποδόσφαιρο εξοπλισμό και συμμετέχετε σε όλες τις προσφορές, χωρίς να βγείτε από το σπίτι. Ασφαλή πληρωμή και παρακολούθηση αποστολής εγγυημένη! Παραγγείλτε Munich Gresca Παπούτσια Εσωτερικού Ποδοσφαίρου τώρα και ολοκληρώστε τον εξοπλισμό σας. Απολαύστε καθημερινά το άθλημα και τις δραστηριότητες στο έπακρο!\nΧαρακτηριστικά Munich Gresca Παπούτσια Εσωτερικού Ποδοσφαίρου\nTecnologias Munich Gresca Παπούτσια Εσωτερικού Ποδοσφαίρου\nΒιωσιμότητα Munich Gresca Παπούτσια Εσωτερικού Ποδοσφαίρου\nΕύκολη παραγγελία και γρήγορη παράδοση - απίστευτα τόσο γρήγορα από την Ισπανία. Τα παπούτσια είναι υπέροχα.\nΕλαφρύ και πολύ άνετο Ένα από τα καλύτερα που έχω χρησιμοποιήσει ποτέ Πολύ κορυφαίο cameρθε γρήγορα\nΓεια σου καλα\nΌλα σωστά, καλά παπούτσια\nΕξαιρετικά παπούτσια και εξυπηρέτηση\nΕίναι η πρώτη φορά που χρησιμοποιώ μια σελίδα αυτού του στυλ για να αγοράσω και ήμουν πολύ ικανοποιημένος με τους χρόνους παράδοσης και την παρεχόμενη υπηρεσία. Όσον αφορά τη λεία, ερωτεύτηκα τόσο την εικόνα της όσο και την άνεσή της. Πολύ ακριβής ο πίνακας μεγεθών σας.\nΘα μπορέσετε να είστε κάτοχος ενός ζευγαριού επιδότησης holt boot;\nΤο δεύτερο ζευγάρι μου φούτσαλ του Μονάχου που χρησιμοποιώ στο Χονγκ Κονγκ για να παίξω σε εξωτερικούς χώρους από σκυρόδεμα. Είμαι 30 χρόνια οπαδοί της Νόριτς Σίτι και είμαι τόσο ευχαριστημένος που παίρνω ένα ζευγάρι μπότες αρ. 9 Grant Holt! Τελείως φανταστικο! Γρήγορη παράδοση και στο Χονγκ Κονγκ.


Το Αφηρημένο Blog: Σύντομες Ειδήσεις της Ημέρας 1.7.2020\nΣύντομες Ειδήσεις της Ημέρας 1.7.2020\n235 διεθνείς πτήσεις υποδέχεται σήμερα η Ελλάδα. Τις πύλες της άνοιξε από σήμερα το πρωί η Ελλάδα για να υποδεχτεί με ασφάλεια πάνω από 230 διεθνείς πτήσεις στα αεροδρόμια της χώρας, συμπεριλαμβανομένων των αεροδρομίων Αθήνας (69 πτήσεις) και Θεσσαλονίκης (23 πτήσεις). Σύμφωνα με πηγές της Υπηρεσίας Πολιτικής Αεροπορίας, για σήμερα είναι προγραμματισμένες 235 διεθνείς πτήσεις. ΑΠΕ-ΜΠΕ\nΚορωνοϊός: Σε 23 ανέρχονται τα νέα κρούσματα κορωνοϊού στην Ελλάδα τις τελευταίες 24 ώρες, όπως ανακοίνωσε το απόγευμα της Τετάρτης ο ΕΟΔΥ. Εννέα ασθενείς νοσηλεύονται διασωληνωμένοι, ενώ 119 άτομα έχουν εξέλθει από τις ΜΕΘ. Το τελευταίο 24ωρο δεν καταγράφηκε κανένας νέος θάνατος. Συνεπώς, ο αριθμός των θανάτων από επιπλοκές του κορωνοϊού στην Ελλάδα από την έναρξη της πανδημίας παρέμεινε στους 192. kathimerini.gr\nΜεγάλη μείωση στο επιτόκιο των εξάμηνων έντοκων γραμματίων. Σημαντική μείωση επιτοκίου δανεισμού κατέγραψε η έκδοση εξάμηνων έντοκων γραμματίων του Δημοσίου, με το κράτος να αντλεί από την αγορά 812,5 εκατομμύρια ευρώ, σύμφωνα με τον Οργανισμό Διαχείρισης Δημόσιου Χρέους (ΟΔΔΗΧ). Η έκδοση της Τετάρτης σημείωσε επιτόκιο 0,13%, έναντι 0,25% της προηγούμενης αντίστοιχης έκδοσης στις 3 Ιουνίου. kathimerini.gr\nΣτη Λιβύη ο Ν. Δένδιας. Επίσκεψη στο Τομπρούκ της Λιβύης πραγματοποιεί σήμερα ο υπουργός Εξωτερικών, Νίκος Δένδιας, όπου θα έχει συνομιλίες με τον πρόεδρο της λιβυκής Βουλής των Αντιπροσώπων και τακτικό συνομιλητή της Ελλάδας, Ακίλα Σάλεχ (Αguila Saleh). Όπως επισημαίνουν διπλωματικές πηγές, η επίσκεψη εντάσσεται στις αδιάκοπες προσπάθειες της χώρας μας να συμβάλλει ενεργά στην κατάπαυση του πυρός και την εξεύρεση πολιτικής λύσης στη Λιβύη, στο πλαίσιο των αποφάσεων του Συμβουλίου Ασφαλείας των Ηνωμένων Εθνών και των Συμπερασμάτων του Βερολίνου. ΑΠΕ-ΜΠΕ\nΤο Παρίσι αναστέλλει τη συμμετοχή του σε νατοϊκή επιχείρηση στη Μεσόγειο. Ο πρέσβης της Τουρκίας στη Γαλλία ανακοίνωσε σήμερα ότι το Παρίσι πληροφόρησε το ΝΑΤΟ πως αναστέλλει τη συμμετοχή του σε ναυτική επιχείρηση στη Μεσόγειο. Σύμφωνα με τον ίδιο, αυτό συνέβη διότι, μετά από έρευνα σχετικά με περιστατικό μεταξύ γαλλικών και τουρκικών πολεμικών πλοίων, δεν υποστηρίχθηκαν οι ισχυρισμοί της Γαλλίας. kathimerini.gr\nΜεγάλη πυρκαγιά στη Χίο. Μεγάλη πυρκαγιά εκδηλώθηκε σήμερα, γύρω στις 10:00, από άγνωστη μέχρι στιγμής αιτία, στην περιοχή των Βαβύλων της κεντρικής Χίου. Πριν από λίγο, λόγω της έντασης των ανέμων και του μεγέθους της φωτιάς, δόθηκε εντολή οι κάτοικοι των οικισμών Θολοποτάμι και Σκλαβιάνα να βρίσκονται σε ετοιμότητα να εκκενώσουν τους οικισμούς αν παραστεί ανάγκη. ΑΠΕ-ΜΠΕ\nΕν αναμονή της απόφασης για την Αγία Σοφία. Η ιστορική παρέμβαση του Οικουμενικού Πατριάρχη Βαρθολομαίου έχει ήδη προκαλέσει ποικίλες αντιδράσεις στην Τουρκία, μια μέρα πριν την συνεδρίαση του Ανώτατου Δικαστηρίου που θα αποφανθεί για το καθεστώς της Αγ. Σοφίας. Σχεδόν σε όλα τα τουρκικά ΜΜΕ υπάρχουν αναφορές που χαρακτηρίζουν την παρέμβαση του κ. Βαρθολομαίου από έκκληση έως και ανοιχτή απειλή, με αυτές που είναι ήπιες να αποτελούν ωστόσο την πλειοψηφία. Παρέμβαση για το θέμα της Αγίας Σοφίας έκανε ο Αμερικανός υπουργός Εξωτερικών, Μάικ Πομπέο, καλώντας την τουρκική κυβέρνηση να διατηρήσει το υπάρχον καθεστώς του μνημείου παγκόσμιας κληρονομιάς και να μην τη μετατρέψει σε μουσουλμανικό τέμενος. Deutsche Welle, kathimerini.gr\nΕπιδεινώθηκε ελαφρά τον Ιούνιο ο δείκτης οικονομικού κλίματος, υποχωρώντας στις 87,6 μονάδες, έναντι 88,5 μονάδων τον προηγούμενο μήνα. Σύμφωνα με έρευνα οικονομικής συγκυρίας του ΙΟΒΕ, μικρή επιδείνωση των προσδοκιών καταγράφηκε σε βιομηχανία και υπηρεσίες, ενώ αντίθετα σε κατασκευές και λιανικό εμπόριο υπήρξε σχετική διόρθωση των προσδοκιών μετά τη μεγάλη υποχώρηση των προηγούμενων μηνών. naftemporiki.gr\nAlpha Bank: Την Παρασκευή αναμένεται η υποβολή μη δεσμευτικών προσφορών από ενδιαφερόμενους επενδυτές για την πώληση της εταιρείας διαχείρισης μη εξυπηρετούμενων δανείων Cepal και την τιτλοποίηση κόκκινων δανείων έως 10,6 δισ. ευρώ της Alpha Bank, γνωστό ως project Galaxy. kathimerini.gr\nVW: Εγκαταλείπει τα σχέδια για κατασκευή εργοστασίου στη Τουρκία. Την απόφαση να μην κατασκευάσει ένα νέο εργοστάσιο στη Τουρκία, πήρε η αυτοκινητοβιομηχανία Volkswagen. Η κατασκευή του εργοστασίου θα γινόταν στην περιοχή της Σμύρνης και θα δημιουργούσε 4.000 θέσεις εργασίας. Αξίζει να αναφερθεί ότι ο όμιλος Volkswagen είχε ήδη αναβάλει την απόφαση για την κατασκευή του εργοστασίου από τον Οκτώβριο του 2019, αφού η Τουρκία ξεκίνησε τις επίμαχες στρατιωτικές της επιχειρήσεις στη βόρεια Συρία. naftemporiki.gr\nΒραζιλία: Τους 60.000 αγγίζει το σύνολο των νεκρών της πανδημίας. Το υπουργείο Υγείας της Βραζιλίας ανακοίνωσε ότι το προηγούμενο 24ωρο κατέγραψε 1.280 επιπλέον θανάτους ασθενών εξαιτίας της Covid-19 και 33.846 νέα επιβεβαιωμένα κρούσματα μόλυνσης από τον SARS-CoV-2. Ο απολογισμός της πανδημίας του κορονοϊού στη λατινοαμερικάνικη χώρα φτάνει τους 59.594 νεκρούς επί συνόλου 1.402.041 ανθρώπων που έχουν προσβληθεί. ΑΠΕ-ΜΠΕ


Home > Ευ Ζην > Άνδρας-Γυναίκα > Δωρεά ωαρίων: Όλα όσα πρέπει να γνωρίζετε\n6 Ιουνίου 2019 vukentra303\nΧάρης Χ. Χηνιάδης, Μαιευτήρας-Χειρουργός Γυναικολόγος\nβρίσκονται σε προχωρημένη αναπαραγωγική ηλικία (συνήθως άνω των 44 ετών)\nπάσχουν από πρόωρη εμμηνόπαυση ή πρόωρη ωοθηκική ανεπάρκεια\nέχουν κακή ποιότητα ωαρίων ή δεν είναι σε θέση να παράγουν ωάρια\nφέρουν μια γενετική διαταραχή που δεν πρέπει να μεταφερθεί στο παιδί τους\nΟι γυναίκες αυτές υποβάλλονται σε εκτεταμένες εξετάσεις (χρωμοσώματα, ιολογικές, ορμονικές, κυστική ίνωση και άλλες γονιδιακές νόσους), για να διαπιστωθεί εάν είναι καλή η κατάσταση της υγείας τους και αν θα ανταποκριθούν σωστά στη θεραπεία.\nΑρχικά, η λήπτρια και ο σύζυγός της πρέπει να υποβληθούν σε εξετάσεις αίματος για να εξεταστεί η πιθανή ύπαρξη ασθενειών και καταστάσεων που μπορούν να επηρεάσουν την εγκυμοσύνη, όπως ο ιός ανθρώπινης ανοσολογικής ανεπάρκειας (HIV), η ηπατίτιδα B & C, η ομάδα αίματος ρέζους κ.α.. Ο σύζυγος πρέπει, επιπλέον, να δώσει ένα δείγμα σπέρματος πριν από τον κύκλο εξωσωματικής γονιμοποίησης.\nΗ δότρια, εν συνεχεία, υποβάλλεται σε ελεγχόμενη διέγερση των ωοθηκών της όπως και σε ένα κανονικό κύκλο εξωσωματικής γονιμοποίησης.\n«Την ημέρα της λήψης των ωαρίων από την δότρια, ο σύζυγός της λήπτριας καλείται να δώσει ένα δείγμα σπέρματος που θα προετοιμαστεί κατάλληλα στο εργαστήριο. Τα σπερματοζωάρια θα τοποθετηθούν με τα ωάρια της δότριας και θα επωαστούν σε έναν ειδικό “σωλήνα”.\nΤην επόμενη μέρα το ζευγάρι θα λάβει πληροφορίες σχετικά με την επιτυχία της διαδικασίας.\nΗ εμβρυομεταφορά θα προγραμματιστεί για τον επόμενο κύκλο και τα γονιμοποιημένα ωάρια θα μεταφερθούν στη μήτρα της μητέρας με πολύ υψηλά ποσοστά επιτυχίας.\nΠερίπου δέκα ημέρες αργότερα θα γίνει ένα τεστ εγκυμοσύνης. Εάν είναι θετικό, θα χορηγηθούν κάποια φάρμακα που θα βοηθήσουν στην ομαλή κύηση ειδικά στα πρώτα στάδια της εγκυμοσύνης», εξηγεί ο κος Χηνιάδης.\nΗ εμπειρία δείχνει ότι τα παιδιά που γεννιούνται μέσω αυτής της διαδικασίας αγαπιούνται από τους γονείς τους, όπως και τα παιδιά που γεννήθηκαν από το ωάριο της φυσικής τους μητέρας.\nΣύμφωνα με το νόμο, οι ιατρικές πληροφορίες που αφορούν το πρόσωπο της δότριας είναι καταχωρημένες, χωρίς να αποδεικνύουν την ταυτότητά της και η πρόσβαση σε αυτά τα αρχεία επιτρέπεται μόνο μελλοντικά στο παιδί για λόγους που αφορούν την υγεία του.\nΣτην ηθική δεν υπάρχει σωστό ή λάθος, μαύρο ή άσπρο, μόνο διάφορες απόψεις. Αυτές οι απόψεις μπορούν να ποικίλουν από χώρα σε χώρα και από πολιτισμό σε πολιτισμό.\n«Η μητρότητα σε προχωρημένη ηλικία και η εγκυμοσύνη είναι αμφιλεγόμενο θέμα. Εντούτοις, οι γυναίκες άνω των 40 ετών μπορούν να αφιερώσουν περισσότερο χρόνο στο παιδί τους, έχουν μόνιμο εργασιακό περιβάλλον και είναι οικονομικά σταθερότερες από νεότερες γυναίκες», αναφέρει ο κος Χηνιάδης, τονίζοντας ότι ο νόμος για την εφαρμογή των μεθόδων Ιατρικώς Υποβοηθούμενης Αναπαραγωγής λύνει οριστικά το ζήτημα: Όσον αφορά στη λήπτρια, όλες οι μέθοδοι μπορούν να εφαρμοστούν μέχρι την ηλικία φυσικής ικανότητας αναπαραγωγής, δηλαδή μέχρι το πεντηκοστό έτος, ενώ η δότρια δεν πρέπει να έχει συμπληρώσει το τριακοστό πέμπτο έτος της ηλικίας της.\n«Η δωρεά ωαρίων λύνει σημαντικά προβλήματα υπογονιμότητας και το αποτέλεσμα είναι ένα παιδί που θα αγαπηθεί από τους γονείς του όπως όλα τα άλλα. Για εμάς τους γυναικολόγους αναπαραγωγής, η επιτυχία έχει ιδιαίτερη σημασία γιατί χαρίζει στους γονείς το παιδί που έχουν προσπαθήσει πολύ να αποκτήσουν», καταλήγει.\nTagged δότριες ωαρίων Δωρεά ωαρίων λήπτριες ωαρίων τράπεζα ωαρίων υποβοηθούμενη γονιμότητα χάρης χηνάδης\nΚαπλάνης σε Μίχο: Παράνομη και ετσιθελική η κατάληψη της Δημαρχίας πριν την 1.9.2019 – Όχι στην εργαλειοποίηση του φόβου\nΚλιματική αλλαγή και «μέγα – καταστροφές»\n12 Ιουλίου 2019 12 Ιουλίου 2019 vukentra\nΕγκυμοσύνη: Οι αιτίες της αποβολής στα αρχικά στάδια της κύησης


"Ψυχή & Λόγος": Η διαταραχή της ενούρησης στα παιδιά\nΗ διαταραχή της ενούρησης στα παιδιά\nΈνα από τα σημαντικότερα αναπτυξιακά επιτεύγματα των παιδιών μεταξύ 2 και 3 ετών είναι η διαδικασία απόκτησης ελέγχου των σφιγκτήρων και η ορθή χρήση της τουαλέτας. Η άσκηση του παιδιού στη χρήση της τουαλέτας αποτελεί πολλές φορές πηγή άγχους, τόσο για το ίδιο το παιδί όσο και για τους γονείς του και μπορεί να προκαλέσει έντονες συγκρούσεις μεταξύ τους.\nΑν οι απαιτήσεις των γονιών είναι πρόωρες, δηλαδή πριν από την απαιτούμενη οργανική ωριμότητα του παιδιού, και η τακτική που ακολουθούν αυστηρή και αυταρχική, τότε η διαδικασία αυτή ενδέχεται να καταλήξει σε συνεχείς αντιπαραθέσεις. Το παιδί που αντιλαμβάνεται τη σημασία που έχει για τους γονείς του η διαδικασία αυτή, ενδέχεται να τη χρησιμοποιήσει ως μέσο για την πρόκληση της προσοχής τους και την επιβολή της θέλησης του.\nΗ αδυναμία του παιδιού να αποκτήσει τον έλεγχο των σφιγκτήρων του πέραν της ηλικίας που δικαιολογεί η οργανική του ανωριμότητα μπορεί να πάρει τη μορφή δυο ειδών διαταραχών της απέκκρισης: της ενούρησης, με την οποία θ’ ασχοληθούμε σήμερα, και της εγκόπρισης. Ωστόσο, ακόμη και στην περίπτωση επιτυχούς απόκτησης ελέγχου των σφιγκτήρων , είναι δυνατόν να εκδηλώνονται παλινδρομικά επεισόδια, ιδιαίτερα σε περιόδους άγχους του παιδιού, κούρασης και συναισθηματικών εντάσεων.\nΗ ενούρηση αναφέρεται σε επαναλαμβανόμενη ούρηση στο κρεβάτι ή στα ρούχα και μπορεί να είναι είτε ακούσια είτε σκόπιμη. Ο πιο συχνός τύπος είναι η νυχτερινή ενούρηση και εμφανίζει γύρω στις 3 ώρες μετά την έναρξη του ύπνου. Στα παιδιά εκείνα που δεν έχει αποκτηθεί ποτέ μέχρι τα 5 τους χρόνια ο έλεγχος των σφιγκτήρων, τα αίτια της ενούρησης είναι οργανικά. Διάφοροι παράγοντες που έχουν ενοχοποιηθεί για τη νυχτερινή ενούρηση είναι οι δομικές ανωμαλίες του ουροποιητικού συστήματος ή λοιμώξεις αυτού, καθώς και ορμονικές διαταραχές.\nΌταν όμως το παιδί έχει αποκτήσει έλεγχο των σφιγκτήρων και έπειτα παλινδρομεί και βρέχει τα ρούχα του ή το κρεβάτι, τότε τα αίτια είναι κυρίως ψυχολογικά και η ενούρηση εμφανίζεται ως αντίδραση σε αγχογόνα περιστατικά, ιδιαίτερα ανάμεσα στις ηλικίες 4-6 ετών. Τα συχνότερα αίτια για την εμφάνιση αυτής της μορφής της ενούρησης είναι συνήθως η γέννηση ενός μικρότερου αδερφού, ο αποχωρισμός από τη μητέρα, η διάλυση της οικογένειας, μια αρρώστια, ένα ατύχημα κ.ά.\nΠολλά παιδιά με ενούρηση μπορεί να αποφεύγουν να πηγαίνουν σε σχολικές εκδρομές ή να κοιμούνται σε φιλικά σπίτια. Αποφεύγουν, δηλαδή, να λείπουν για πολύ ώρα από το σπίτι. Βιώνουν έντονο φόβο μήπως οι συνομήλικοι τους ανακαλύψουν το πρόβλημα τους, ενώ πολλές φορές αντιμετωπίζουν κοροϊδευτικά σχόλια ή ακόμα και απόρριψη από αυτούς.\nΠως αντιμετωπίζεται η ενούρηση;\nΟι περισσότερες μέθοδοι αντιμετώπισης της ενούρησης αφορούν τη νυχτερινή ενούρηση. Οι συμπεριφορικές τεχνικές είναι οι πιο διαδεδομένες και αποτελεσματικές ακόμη και από τη φαρμακευτική αγωγή. Πάρα πολύ σημαντικό ρόλο παίζει η ανάπτυξη ενός κλίματος ειλικρίνειας και εμπιστοσύνης ανάμεσα στο γονιό και στο παιδί, ανεξάρτητα από το ποια μέθοδο τελικά θα επιλέξετε να ακολουθήσετε.\nΟ στόχος σας δεν θα πρέπει να είναι μόνο η αποφυγή των επεισοδίων ενούρησης, αλλά και η ανάπτυξη στο παιδί αισθήματος ευθύνης για τον έλεγχο των σφιγκτήρων του. Οι υπερβολικές απαιτήσεις σας και οι τιμωρίες, όσον αφορά το συγκεκριμένο ζήτημα, θα πρέπει να δώσουν τη θέση τους στη σταδιακή ενίσχυση και επιβράβευση του παιδιού κάθε φορά που καταφέρνει να ασκεί έλεγχο των σφιγκτήρων του.\nΟι μεγάλες απαιτήσεις σας από το παιδί και οι συνεχείς αντιπαραθέσεις μαζί του, περισσότερο μεγεθύνουν παρά λύνουν το πρόβλημα!\nΕτικέτες Η διαταραχή της ενούρησης στα παιδιά


Βούλιαξε η αγορά εταιρικών ομολόγων με βροχή υποβαθμίσεων | SBC TV\nτου Joe Rennison (Λονδίνο\nΜια ηλιόλουστη μέρα του Μαΐου του 2012, οι υπάλληλοι της Ford ντύθηκαν με λευκά και μπλε T-shirts, συγκεντρώθηκαν στο γκαζόν έξω από τα κεντρικά γραφεία της εταιρείας στο Dearborn του Μίσιγκαν και μπήκαν σε σειρά τέτοια ώστε να σχηματίζουν τον γνωστό οβάλ λογότυπο της εταιρείας, για να γιορτάσουν την αποκατάσταση της επενδυτικής βαθμίδας στην πιστοληπτική της αξιολόγηση.\nΗ Ford είχε υποβαθμιστεί επτά χρόνια νωρίτερα, μαζί με την General Motors, σε μια από τις μεγαλύτερες υποβαθμίσεις στην κατηγορία “junk” σε όρους ομολόγων. Η γιορτή της Ford του 2012 έδειξε τη σημασία που είχε για την εταιρεία μια αξιολόγηση κορυφαίας ποιότητας, ένα σημείο που επαναλάμβανε τα επόμενα οκτώ χρόνια στις τηλεδιασκέψεις με τους επενδυτές μετά την ανακοίνωση αποτελεσμάτων.\n«Παραμένουμε προσηλωμένοι στη διατήρηση ενός ισχυρού ισολογισμού και στη διατήρηση των πιστοληπτικών αξιολογήσεων επενδυτικής βαθμίδας», ανέφερε τον Φεβρουάριο στην τηλεδιάσκεψη για τα αποτελέσματα δ’ τριμήνου της εταιρείας ο CFO της, Tim Stone, προσθέτοντας πως η Ford θα είναι σε καλή κατάσταση για να αντιμετωπίσει την επόμενη ύφεση.\nΠού να ήξερε πως η επόμενη κρίση θα έφτανε τόσο γρήγορα. Η πανδημία της Covid-19 έχει διαρρήξει την παγκόσμια οικονομία, με τη Ford να κλείνει τις περισσότερες παγκόσμιες μονάδες της, απειλώντας την ήδη προβληματική προσπάθεια turnaround που επιχειρούσε ο διευθύνων σύμβουλος Jim Hackett.\nΟι υποβαθμίσεις από την S&P και τη Moody’s αυτόν τον μήνα αφαίρεσαν για μια ακόμα φορά την επενδυτική βαθμίδα από την εταιρεία, στέλνοντας το χρέος ύψους 36 δισ. δολαρίων και πάλι στην κατηγορία «junk». Την ίδια ώρα, οι υποβαθμίσεις έχουν τροφοδοτήσει τους φόβους για τις επιπτώσεις μιας σειράς «έκπτωτων αγγέλων» -που είναι το παρατσούκλι που έχει δοθεί σε εταιρείες που χάνουν την επενδυτική βαθμίδα.\nΟρισμένοι επενδυτές δεσμεύονται λόγω προαπαιτούμενων να διακρατούν μόνο χρέος υψηλότερης βαθμολόγησης, όπως για παράδειγμα η Western Asset, μια από τις μεγαλύτερες εταιρείες διαχείρισης ομολόγων στις ΗΠΑ. Η Western έχει προσπαθήσει να αποφύγει ένα ξεπούλημα, ζητώντας περισσότερο χρόνο για να πουλήσει ομόλογα που εξέδωσε η Occidental Petroleum, μετά την υποβάθμισή της τον περασμένο μήνα στην κατηγορία junk. Τέτοιες ταχείες πωλήσεις από επενδυτές έχουν προκαλέσει ανησυχία πως οι «έκπτωτοι άγγελοι» μπορεί να οξύνουν τις πιέσεις στις αγορές των εταιρικών ομολόγων.\n«Σοκάρει πολλούς», σχολίασε ο αναλυτής της Bank of America, Hans Mikkelsen. «Σπρωχτήκαμε σε μια ύφεση με πρωτοφανή ταχύτητα. Όλοι τρεκλίζουν. Οι οίκοι αξιολόγησης υποβαθμίζουν εταιρείες μέσα σε εβδομάδες, ενώ κανονικά θα χρειάζονταν μήνες».\nΤον Μάρτιο, σύμφωνα με αναλυτές της Deutsche Bank, υποβαθμίστηκαν σε περιοχή “junk” ομόλογα ύψους-ρεκόρ 90 δισ. δολαρίων. Η BofA προειδοποιεί πως το σύνολο για το έτος θα μπορούσε να αγγίξει τα 200 δισ. δολάρια.\nΟι επενδυτές φαίνεται να είναι έτοιμοι για ακόμα μεγαλύτερα ποσά. Στο τέλος της περασμένης εβδομάδας, ομόλογα ύψους 360 δισ. δολαρίων που βαθμολογούνται με «ΒΒΒ», που είναι η χαμηλότερη επενδυτική βαθμίδα, διαπραγματεύονταν με αποδόσεις συγκρίσιμες με αυτές ομολόγων που βαθμολογούνται με «ΒΒ».\nΗ εύρεση αγοραστών για τους «έκπτωτους αγγέλους» μπορεί να είναι δύσκολη. Η ύψους 6,7 τρισ. δολαρίων αγορά ομολόγων επενδυτικής βαθμίδας είναι πολύ μεγαλύτερη από την ύψους 1,2 τρισ. δολαρίων αγορά ομολόγων με υψηλές αποδόσεις, όπως την μετρούν οι δείκτες της Ice Data Services.\nΕπιπλέον, για τον επόμενο μήνα, η πρόκληση μπορεί να έγινε ακόμα δυσκολότερη λόγω των αποφάσεων εταιρειών που παρέχουν βασικούς δείκτες. Το Bloomberg, που «τρέχει» αυτόν που θεωρείται ευρύτερα ως ο δείκτης-ορόσημο για τα ομόλογα επενδυτικής βαθμίδας, αφαίρεσε στις αρχές του μήνα εκδότες όπως η Ford, η Occidental και η Macy’s.\nΌμως η Ice, που «τρέχει» τον δείκτη ομολόγων υψηλής απόδοσης, επέλεξε να περιμένει για έναν μήνα προτού συμπεριλάβει τους νεοαφιχθέντες, σε μια προσπάθεια να μειώσει τις τριβές, ενώ οι κινήσεις στις τιμές παραμένουν αυξημένες.\nΑυτό σημαίνει πως οι fund managers που εξειδικεύονται στα ομόλογα υψηλής απόδοσης θα πρέπει να αποφασίσουν αν θα παρεκκλίνουν του δείκτη για να αγοράσουν χρέος πριν τελειώσει ο μήνας.\n«Αυτό θα μπορούσε να οδηγήσει σε μια ουσιαστική διασπορά αποδόσεων μεταξύ των managers», ανέφερε ο John McClain, διαχειριστής χαρτοφυλακίου στη Diamond Hill Capital Management.\nΟι «έκπτωτοι άγγελοι» αλλάζουν τη σύνθεση της αγοράς και με άλλους τρόπους. Ορισμένοι από τους νεοαφιχθέντες, όπως η Kraft Heinz, έχουν εκδώσει ομόλογα πολύ μακράς ωρίμανσης, για παράδειγμα, που θα μπορούσε να είναι δύσκολο να το «χωνέψουν» οι επενδυτές εκείνοι που είναι πιο συνηθισμένοι στο να δανείζουν χρήματα για πιο σύντομες χρονικές περιόδους. Ο μέσος χρόνος ωρίμανσης των ομολόγων στην αγορά junk έχει αυξηθεί από τα 5,8 χρόνια τον Φεβρουάριο στα 6,1 χρόνια, σύμφωνα με την Ice, και αυτό πριν συμπεριληφθούν ορισμένα από τα πιο μακροχρόνια ομόλογα της Ford.\nΕίναι δύσκολο να διαχωριστούν οι αλλαγές στις τιμές που προκαλούνται από τους «έκπτωτους αγγέλους» από τις ευρύτερες κινήσεις στην αγορά τον τελευταίο μήνα.\nΤο χρέος της Ford έχει αυξηθεί σημαντικά σε επίπεδο τιμής από τότε που υποβαθμίστηκε την περασμένη εβδομάδα, όμως το ίδιο έχει συμβεί και στην υπόλοιπη αγορά. Τα 30ετή ομόλογα της Kraft Heinz έχουν επίσης εμφανίσει καλές επιδόσεις από τότε που υποβαθμίστηκαν τον Φεβρουάριο, ανέφερε ο Kevin Lorenz, διαχειριστής χαρτοφυλακίου στην εταιρεία asset management Nuveen, λόγω και της θέσης της εταιρείας σε έναν σχετικά αμυντικό κλάδο.\n«Νομίζω πως κάθε μέρα, όλοι χρειάζεται να επαναπροσανατολίζονται ως προς το τι συμβαίνει ως αποτέλεσμα της πανδημίας και των επιπτώσεών της», είπε. «Οι επενδυτές πρέπει να προετοιμαστούν για συνεχιζόμενη αστάθεια στην αγορά».